
I 


Restaurarea. Prima crisă de guvern i 





Cînd acum doi ani mi s'a anunţat în faptul 
zilei sosirea prinţului Carol, am întrebat în 
ce calitate și cu ce gînd vine. 

Faţă de situaţia creată, față de jurămîntul 
lual de armată şi de funcţionari copilului regal, 
credeam că o atitudine se impune: aceia ca 
talăi să între în Regenţă pentru a apăra tronul 
fiului său. 

Inştiinţătorii miei, oamenii de încredere ai 
prinţului, mă părăsesc. Dar peste două ceasuri 
aflu că guvernul nu opune resistenţă, că unii oa- 
meni politici sau grăbit să recunoască noua 
stare de lucruri: „Indreptarea” anunţă că ge- 
neralul Averescu a fost primit îndată. Numai 
liberalii ieau o atitudine hotărîtă în potrivă. 

A doua zi Camera se populează încet. Vin 
partisanii vechi ai prinţului: dd. Manoilescu, Nae 
Ionescu, Cornescu, generalul Racoviţă. Ei vor 
hotărît pe Regele cel nou; cine discută în in- 
teresul ţerii, sînt şi trecuţi între trădători. Mi- 
niştrii sînt în luptă între dînşii: şedinţa se amînă 
deci pe a doua zi. 

Pe stradă studenţi, ofiţeri de reservă demon- 
strează. Apar cîteva steaguri. Armata, publi- 
cul, foarte călduros, cer soluţia deplină şi ime- 
diată. 

A doua zi la Cameră nu mai poate fi discuţie. 
Naţia a vrut. D. Manoilescu propune pentru a- 
cel care a fost Mihai I-iu titlul de „Voevod de 
Alba-lulia”, a cărui lipsă de sens: un cuvînt sla- 
von şi încă un compliment la adresa romantis- 
mului ardelean încerc a o arăta. 

Se fac formele, a căror alcătuire a fost încre- 
dinţată d-lui lunian. Fiecare din şefii de partide, 
generalul Averescu trecînd, prudent, cuvîntul 
d-lui Goga, își dă aprobarea. Și represintanr 
ţii naționalităților se adaugă. Recomandînd, de 
două ori, cu toată puterea, restaurarea, care 
din punctul de vedere al dreptăţii şi al efi- 
cienței era inevitabilă, am adăugit dorinţa ca 
noul regim, pe care-l deschideam în acea zi 
de 5 Iunie 1930, să nu fie nici al armatei, 
care nu trebuie să facă şi să desfacă regii, nici 
al amicilor personali, cari nu pot susţinea, ci 
numai compromite, nici al partidelor pe mîna 
cărora a fost lăsată prea mult ţara. 

Insăşi înfăţişarea viguroasă a Regelui pro- 
clamat astfel, apoi cuvîntarea lui sinceră, plină 
de o poesie care se hrănia din izvoarele, cu- 
noscule din copilărie, ale literaturii noastre, cu- 
vântare duioasă pe alocuri la amintirea trecutu- 
lui, în sfîrşit alusia la intelectualii pe cari înţe- 
lege să se sprijine au produs cel mai bun efect, 

In puternicele aplause cra de sigur o iubire a- 
devărată, la mulţi o adîncă părere de rău pen- 
tra ce a fost—un singur vot fusese contra—, o 
promisiune de solidaritate naţională supt o dom- 
nie care se anunţă bine intenţionată şi energică. 
Calculele de politiciani erau: se vedeau primele 
îmbulziri, sprijinite pe calcule vechi şi nouă, 
dar impresia era în adevăr aceia, înălțătoare, 
a zilelor mari ale neamului. Se schițau, de 
unii curagios, şi speranţe de împăcări care 
treceau dincolo de cercul oamenilor cari „fac 
politică”, sau pe cari politica i-a tras la sine. 

Am văzut pe Carol al Il-lea atunci chiar şi 
-am auzit cuvintele bune, la care am răspuns 
prin urarea de om încercat şi deprins cu vi- 
cisitudinile lumii: „Să dea Dumnezeu să fie 
bine”. Iar, în audiența pe care am avut-o îndată 
după aceia, i-am văzut dorinţa: Ministeriul de 
concentrare în frunte cu cineva care să nu fie 
un şei de partid. Cînd sa rostit numele d-lui 
Mihalache, am rămas surprins: nu făcusem oare 
cu toții aşa de mult din odinioară aşa de modes- 
tul învățător, cu ambiția satisfăcută de un fru- 
mos discurs ori de premiarea la un concurs de 
porturi populare, oricît ar fi adaus lavechea sa 
pregătire, aşa de neîndestulătoare, sforțările o- 
norabile de a-şi adăuga cultura modernă prin 
învăţarea limbilor străine şi cetirea celor mai 
nouă cărți de tehnică sociologică, economică şi 
financiară? 

Pentru o domnie nouă, venind după dispari- 

ţia, aproape totală, a puterii supreme, supt Re- 
genţă, în care Buzdugan, o personalitate im- 
punătoare, era totuşi strîns legat de un singur 
partid, cel ţerănesc, un regim ministerial în 
care să nu poruncească interesul de club era 
fără îndoială o mare necesitate. De fapt, în 
bună parte şi pentru aceia se formase în afară 
de Camere curentul atotputernic al unei ţeri de- 
prinse din veac în veac să fie domnite. Crearea 
unui instrument de guvernare sprijinit pe me- 
rit — nu pe devotament — era întăia şi cea mai 
mare necesitate pentru slăpinirea aşa de cal- 
duros primită, a lui Carol al II-lea. 

Aceasta ar fi fost cu atît mai indicat, cu 
cît lumea era săiulă de jocul de-a teoria, pe 
care, după carțile cetite mai recent de nena- 
surat de ambițiosul regent al țerănismului, d. 
Madgearu, îl practică, dărîmind mai mult de- 
cit întemeindu-şi şubredele creaţiuni ideologice, 
guvernarea aşa-zisă naţional-ţerănistă, în care 
domniau trei concepţii de Stat: cea ardeleană, de 
un dogmatism libertar răsuflat, cea „tachista”, de 
un oportunism gata de orice, şi cea primar sau 
fanatic revoluţionară — după cum biruia crudul 
impuls sterist al Basarabenilor ori dulcea naivi- 
tate învățătorească — a „ţerăniştilor” din Ve- 
chiul Regat. 

Pentru a se avea Minisieriul Naţional pe ca- 
re-l voia noul Suveran, care se dorise chemat de 
toată lumea şi isprăvise prin riscul suprem 
al unei călătorii în avion fără să ştie ce va găsi 

la coborîrea într'o ţară unde se minte şi se tră- 
dează aşa de mult—, trebuia un om de o mare 
autoritate, fără slăbiciuni personale peste un 
mare trecut, fără legături din acelea care împie- 
decă după ce compromit, fără niciun fel de pă- 
cale care să i se scoată înainte de la întăia clipă 
când va înfrunta grupe de interese coalisate pen- 
tru exploatarea puterii. Cu atît mai mult, cu 
cît în faţa lui Carol al II-lea stătea neteda tăgă- 
duire a moştenitorilor aceluia care-l exilase pen- 
tru că prevedea că nu-l va putea domina și fo- 
losi: liberalii, al căror şef, Vintilă Brătianu, era 
în stare să deie luptei fără îrîu tot prestigiul 
unui mare nume, unei .devotate puteri de mun- 
că fără exemplu, unor convingeri neobişnuite 
a ceda şi unei onestităţi în adevăr antice. U- 
şoara revollă pentru Coroană a tînărului Gheor- 
ghe Brătianu, pe care din răsputeri încercam 
să-l scot înainte pentru o curagioasă hotărire, 
n'avea importanţă, cu toată împărtăşirea la nu- 
mele glorios şi cu toală înalta cultură a unui is- 
toric de solidă informaţie şi formă literară în- 
grijită, format la școala Apusului, dar fără pres- 
tanță personală, cu toată dureroasa silință către 
gestul patern, fără elocvenţă şi la disposiţia tu- 
turor intriganţilor, abili în a-i măguli vanitatea 
tinerească. 

Am propuspe generalul Prezan. Sîngele său 
frances îi dădea instinctul de ordine pe care 
nu-l au decît în măsură mică ai noștri. Se do- 
vedise nesimţilor la curentele populare care a- 

vuseră atita influență asupra celuilalt mare ge- 
neral al războiului, Averescu. Acţiunea sa de 
străbatere în Ardeal fusese eficace şi se men- 
ținuse şi după catastrofa din Muntenia. Ajuns 
conducător al defensivei din Moldova, arătase 
sînge rece, dreaptă măsură, atîta optimism cît 
trebuie pentru a domina desorientarea și demo- 
ralisarea şi pentru a fi oricînd gata de hotărî- 
rile reparaloare ale revanșci. Ieşise complect cu- 
rat, numai cu moşioara sa din Roman, dintr'o 
situaţie, în care atîția au făcut avere. Intors la 
Bucureşti, trăise absolut retras, străin de orice 
intrigă şi rebel la orice îndemn care ar fi vrut 
să-l întrebuințeze. Avuse o singură dorinţă: de 
a putea să resrganiseze fără servituți de pa tid 
armata pe care o condusese cu atîta demnitate 
fără a voi să facă dintr'însa un sprijin pentru 
un nesănătos vis de bătrîneţă. Propus regent la 
locul vacant în care clubul naţional-țeranesc, 
mai ales partea ardeleană, izbuti a aşeza pe oœ 
norabilul fost magistrat, delicatul bibliofil, dar 
fără mijloacele prin care se cîştigă şi se afirmă 
un astfel de rost, Constantin Sărățeanu, genera- 
lul nu arătase graba de a primi şi, cînd maşina 
majoritară a Parlamentului l-a înlăturat, n'a 
dovedit prin nimic, de şi se pare că se aştep- 
tase, de la recunoştinţa naţională, la alt resultat, 
nici cea mai mică părere de rău. 

Regele ascultă propunerea fără să exprime 
o aprobare. În prinţul pe care-l cunoşteam s'a 
produs o însemnată schimbare. Ține samă de 

multe motive și își reservă a le cîntări. Rasa a bi- 
ruit pornirile tinereței. Cum lumea aşteaptă 
şi hotărîrile generoase care ar putea aduce pa- 
cea, buna armonie în familia regală, crud sfă- 
şiată prin intrigile cele mai uriîte — sora Suve- 
ranului, Elisabeta, îratele lucrează vădit în sen- 
sul refacerii situaţiei de odinioară—, se aclamă 
lung apariția Domnitorului lîngă acea soră pe 
care publicul o schimbă cu foasta soţie, a cării 
alitudine se menţine perfectă, pentru ca, spune 
ea, „iubeşte ţara”,si, inainte de orice, copilul ei. 

Un bun, foarte bun început pentru o eră pe 
care toţi, peste loale calculele şi uneltirile, care 
au şi început, o vor nouă, cu desăvirşire noua. 


Var oposipa siderală continua, făra nico cru- 
tare. Fiul lui Ionel Brătianu, refusînd să se su- 
puic, fusese pur şi simplu exclus din par- 
tid Succesorul presumpliv al lui Vintila Bră- 
tianu declarase că mai bine să i se taie mîna 
decît să recunoască schimbarea îndeplinita. Dar, 
din fericire pentru liniștea ţerii, această atitu- 
dine, de o dîrză stîngăcie, nu află absolut niciun 
ecou. Armala îşi aclamă şeful, populaţia aş- 
teaptă lucrul nou, prefacerea radicală, minunea: 
minune de cinste, de ordine, de iniţiativă, care 
să scoată, cu cine-o fi şi în orice formă a Sta- 
tului, ţara din haos şi din miserie. Căci, după 
ştiri pe care mi le dă un tînăr de la Finanţe, 
încasările merg slab şi „e pericol de neacope- 
rire a cheltuielilor”. 

De şi Regele a vorbit lui Prezan, a cărui dis- 
creție se sfiește şi a cărui neexperienţă în ros- 
lurile politice se teme, situaţia rămîne nehotă- 
rîlă. Defilează preşedinţii Parlamentului, şeful 
Guvernului, care-şi face noi socoteli pentru 
noua stare de lucruri în care nu poate să mai 
păstreze rolul de preşedinte al acţiunilor mu- 
nisleriale divergenie peste care se întindea dic- 
tatura financiară a d-lui Madgearu, apoi gene- 
ralul Averescu, despre care nu se vorbește în 
noile combinaţii, ba chiar neastîmpăralul dr. 
Lupu. care continuă a hrăni speranţa nu ştiu 
căii dictaturi populare. 

Cind, la 10 Iunie, sînt, din nou, chemat la 
Regele, care-mi dă cordonul Ordinului Carol I-iu, 
subliniind că e pentru meritele culturale, hotă- 
rîrea e, în sfirşit, luată. Nu mai e vorba de Mi- 
nisteriul Naţional avind în frunte pe cineva care 
să nu fie şef de partid — îi vorbisem, în această 
concepţie, şi de preşedintele Camerei, ca a- 
tare, care-mi va spune că pentru acest rol 
„Ware umeri destul de largi”—, ci de confirma- 
rea d-lui Maniu. Ministeriul cel mare, cu Presan, 
Titulescu sau, la nevoie, şi cu mine, acela ră- 
mine pentru mai tîrziu. „In politică porneşti 
cu o ideie şi eşti silit să ajungi la alta.” 

Seara, la 9, se cunoaşte desamăgirea Acela 
care nu invitase pe prinţul exilat şi care-l îx 
timpinase cu toate reservele, putînd merge pănă 
la arestare, e din nou stăpînul situaţiei, fără 
să fi arătat că o dorește. 


RESTAURAŢIE 11 


Dar nu trec cîteva ceasuri şi lipsa de uni- 
tate a partidului zădărniceşte formarea Minis- 
teriului. Cum, în chestia dinastică, țeraniştii din 
Vechiul Regat, cu d. Iunian în frunte, dar fără 
aprobarea d-lui Madgearu, fuseseră pentru Rege, 
iar Ardelenii contra, luptele de persoane găsesc 
o basă în această deosebire de atitudine. 

Aşa fiind, soluția Prezan se impune. Gene- 
ralul e chemat din liniştea sa de la țară. Cînd 
mă vede, pentru a-mi propune vice-presidenţia, 
şi eu îi răspund că primesc numai „Minis- 
teriul pe care nu-l va voi nimeni”, pare sigur 
de național-țerănişti, are speranţe din partea ge- 
neralului Averescu, dar nu va face nimic fară 
asentimentul, care se pare imposibil, al lui 
Vintilă Brătianu. 

In seara zilei de 23 se află că, rău primit de 
şeful liberalilor, d. Prezan şi-a depus mandatul, 
fără a întreba pe nimeni din aceia cu cari în- 
ţelesesc a colabora. De altfel, d. Maniu îi ceruse 
cît nu putea da, iar dr. Lupu două Ministere, 
citeva subsecretariate şi patruzeci de locuri în 
Cameră. 

Data aceasta, d. Maniu izbuteşte a-şi face un 
Ministeriu, din care, punînd la Finanţe pe d. 
M. Popovici, continuul adversar al d-lui Madgea- 
ru, la alt departament pe d. Voicu Niţescu, care, 
fără calităţi politice, a jucat un rol în organisa- 
rea şi conducerea prisonierilor ardeleni din Ru- 
sia, iar la un sub-secretariat, al Sănătaţii, pe 

pașnicul avocat Valeriu Moldovan, se înlatură 
trei ţerănişti regăţeni: dd. Răducanu, Mirto şi 
Ioaniţescu. Regele poate impune pe amicii săi, 
dd. lunian, un supraveghetor, şi Potîrcă. E ve- 
chea dorinţă, nemărturisită decît în anume mo- 
mente, cînd şi omul cel mai închis şi mai su- 
praveghiat de sine însuşi nu-şi poate înfrina su- 
îletul: partidul regnicolar, întrebuințînd praful 
celor din Vechiul Regat, distruse, tachişti, ţe- 
rănişti, naționaliști, pentru a impune dictatura 
unui grup de politiciani din Ardeal, necunoscă- 
tori ai Romăniei libere şi fără dorinţa de a o cu- 
noaşte, lipsiţi de competinţă şi de orizont şi 
foarte mîndri de rasa pură, faţă de Ţiganii şi 
Fanarioţii din „Regat”, şi de caracterul occiden- 
tal, care, foarte discutabil în Ungaria sub-ger- 
manică, vine de la întipărirea pe frunte, cu 
fierul roşu al sclăviei, a stăpînilor, austrieci şi 
maghiari. 

Din partea lor, liberalii au o revenire pe care 
o provoacă acţiunea de concentrare a „intelec- 
tualilor”— foştii miei elevi de la Fontenay-aux- 
Roses — supt titlul, evident usurpat, de „partid 
naţional-liberal”, care se proclamă şi în Cameră, 
fără prea mari protestări, căci se aşteaptă în- 
toarcerea, cîndva, a „fiului pierdut”, cu zestrea 
„intelectualilor” cîştigaţi. D. Duca declară că de 
acum înainte se află pe o nouă linie, deosebită 
de a şefului său: „expectativa binevoitoare şi 
patriotică”. 


II. 


Citeva luni de oportunism. 


Regimul de pănă la5 Iunie s'a reinstalat. E o 
singură deosebire faţă de trecut. „Regnicolarii” 
au izbutit a-şi face un loc mai larg în dauna 
auxiliarilor din armata d-lui Mihalache: pănă și 
vethii tachişti sînt strînşi întrun colţ. Dreptul 
politicianismului ardelean sa impus întreg. 

Dar acești oameni mau nicio vedere de an- 
samblu, niciun plan la departamentele lor. Au 
voit atîta: puterea, şi o au, se bucură de dînsa. 
In Palatul Presidenţiei d. Maniu imită, sprijinit 
pe clasicul său guler înalt, modelul de la 
Pesta, Ştefan Tisza. Doar d-lui Madgearu, mutat 
contra voinţii sale — Regele ştiindu-i atitudinea 
în noapten în care nimeni nu se mai observa 
şi toate ieşiau pe față—la Agricultură, i se per- 
mit jucăriile obişnuite cu planuri ideologice şi 
conferinţi internaţionale, care să menţie la su- 
prafaţă pe secretarul partidului naţional-țeră- 
nesc. 

Deocamdată însă vechiul marasm s'a întins 
peste apele politice. Nimic nu sa schimbat, 
nimic nu se va schimba. Doar ambiția crud jig- 

vită a d-lui Ioaniţescu aduce o notă vie în vo- 
tul molcom al unor proiecte de legi fără impor- 
tanță sau fără putință de realisare. Afacerile 
«<ontinuă: se primeşte contractul d-lui Madgea- 
gearu cu Casa Stewart din Londra, care e gata 
să facă şosele, dar nu are capital, cu Compania 
americană a telefoanelor, care se va instala ca 
stăpînă. Influentul deputat Angelescu, cu le- 
gături în Dobrogea Nouă, face a se vota o lege 
a proprietăţii în această regiune, care avan- 
tagiază pe alegătorii săi bulgari. Şi lumea s'a 
potolit: resignarea orientală dă o înfăţişare de 
bună cuviinţă desilusiei. 

La capătul acestor isprăvi, inspirate exelu- 
siv de grija pe care o are unul şi altul de intere- 
sele sale personale sau electorale şi cu cel mai 
complect despreţ față de o opinie publică para- 
lisată de decepţie, Camerele se închid cu un dis- 
curs în care preşedintele Consiliului aduce lau- 
de pentru cele săviîrşite şi petrecute. 

Aimosfera grea o simte, de altfel, şi Regele, 
care, viind la cursurile de la Văleni, pentru a 
delimita neted sfera acţiunii mele — şi cu acest 
prilej îşi arată dorinţa de a înoi zilele de artă, 
literatură şi ştiinţă ale Brîncoveanului—, arată 
foarte obosit, fără nimic din atît de simpaticul 
avînt încrezător, doritor de lucruri nouă, cu 
care, abia acum două luni, îşi începuse domnia. 
-Şi presa francesă, continuu întețită contra schim- 
bării dinastice, pare a contribui la această stare 

de spirit, care mă îngrijorează şi mă umple 
de tristeţă. 

Cum, în cuvîntarea mea de la Văleni, am ară- 
tat necesitatea acelei direcţii ordonat revoluţio- 
nare pe care o doreşte orice conştiinţă patrio- 
tică, orice spirit clar, am pentru întăia oară o- 
noarea unui atac concentrical întregii prese de 
partid, care bănuiește că din legăturile inele 
personale cu Suveranul ar putea să iasă ceva 
care ar atinge drepturile imprescriptibile ale 
clientelelor de partide de a-și transmite o guver- 
nare plină de satisfacţiile vanităţii şi une ori de 
avantagiile materiale ale puterii. Pentru „Viito- 
rul” sînt un pur bolşevic; bătrînul ziarist C. 
Bacalbaşa înştiințează pe Rege să se „păzească” 
de mine. „Indreptarea” generalului Averescu a- 
dauge glasul său îndirjit, iar „L'Indépendance 
Roumaine” maschează o nouă atitudine a par- 
tidului „expectativei binevoitoare şi patriotice”, 
propuind d-lui Maniu un pact prin care, la re- 
tragerea lui, partidul liberal, şi mai „binevoitor”, 
fireşte, şi mai „patriotic”, ar lua succesiunea. 
Un non varietur capabil de a strînge într'o 
sacră ligă de exploatare succesivă cele două 
mari armate ale cluburilor. 

In acest timp d. N. Titulescu şi-a făcut o 
scurtă apariție la Bucureşti, unde a fost chemat 
mai ales ca să resolve o tristă situaţie de fami- 
lie, în care opinia publică, mişcată, wa aflat 
ascultare. Ministrul nostru la Londra, prieten 
al tuturor marilor conducători de popoare, cu 

cari întreţine abile legături de camarad, oaspe- 
tele bine venit la Geneva, unde toate durerile po- 
poarelor capătă discursuri şi soluţii mai mult 
sau mai puţin realisabile şi garantate, este 
un intelectual rafinat, care curteneşte peniru a 
fi şi mai mult curtenit, care urmăreşte, înainte 
de toate, un huzur unit cu toate avantagiile ră- 
miînerii în scenă, care ar vrea să fie cel d'in- 
tăiu în Romănia cu condiția ca toţi să-l ser- 
vească şi nimeni să nu-i ceară nimic. Alintat 
şi alintîndu-se, distrîndu-se însuşi cu spectaco- 
lul plin de surprise pe care şi-l regisează ad- 
mirabil, al doilea „European”, ca succesor al lui 
Take Ionescu, pe care l-a utilisat cu o perfectă 
desinvoltură, pare a fi pentru Suveran omul îm- 
prumuturilor sigure şi al unui prestigiu su- 
perior, capabil de a impune tăcere şi unei prese 
pe care de sigur numai farmecul său personal 
i-o păstrează de o credință nezguduită. 

A venit pentru o schimbare politică? Nu atît. 
Momentul pare încă depărtat pentrua scăpa Co- 
roana de tutela Maniu, lipsită de graţi şi de a- 
mabilitate. D. Titulescu are o singura dorinţa: 
aceia de a fi văzut din cînd în cînd, la descin- 
derea din „Europa” pe acest pămînt de mi- 
serie şi prostie, ca omul care, dacă ar vrea, ar 
putea face ceva de care nu sînt capabili oame- 
nii obişnuiţi, cari aduc numai meritele vulgare 
ale muncii şi titlurile fără valoare ale riscului. 
Presa de la noi urmează pe cea din străinătate 
în omagiile aduse competinţei care se afirmă 

destul ca să nu mai fie nevoie de control. „Cu- 
rentuP” d-lui Pamfil Şeicaru crede că, împreună 
cu ceilalți „şefi de partide”, am suferit greu de 
pe urma unei visite care nu mi-a luat şi nu 
mi-ar fi putut lua nimic. 

Planuri de refacere economică i sau cerut şi 
d-lui C. Argetoianu, căruia prințul de Coroană îi 
reservase cîndva rolul lui Mussolini, pe care-l 
visitase în Italia. Perfect iniţiat în ce se petrece 
şi se spune la Curte, fostul mieu camarad de 
luptă politică w'are, în ce priveşte viitorul, spe- 
ranțe prea mari. Impresia produsă de două au- 
dienţe nu-l încurajează la nimic. Omul acesta, 
de mari calități, care ambiţionează, fireşte, ro- 
lul care se potriveşte cu temperamentul său şi e 
tare pe un crez pur materialist, în serviciul că- 
ruia pune abilități neobişnuite de vechiu diplo- 
mat, caută sus o basă pe care încă n'a găsit-o, 
şi-l doare. 

Doritor şi el de dictatură, dr. Lupu mi se 
plînge că într'un palat dominat de ofiţeri uşile 
îi rămîn închise. 

Dorinţa reginei Maria de a continua un rol în 
care numai pe vremea războiului a putut aduce 
terii servicii neuitate, adauge la neliniştea de 
supt suprafaţa unei acalmii ministeriale per- 
fecte. Cum nici în această parte nu s'au găsit 
siguranţele dorite, amărăciunea se manifestă, 
cu sinceritate, față de oricine. 

In armata însăşi apar nemulțămiri, care ni 
se comunică şi mie. Ca de obiceiu, trimet pe o- 

fiţeri la datoria lor, care, cu tot concursul dat 
Restauraţiei, nu e aceia de a judeca situaţii poli- 
tice şi de a-şi atribui un rol, care nu poate îi 
decît periculos pentru ţară. 

In sfîrşit, cum, în „Cuvintul”, condus cu o pu- 
ternică dialectică şi o îndrăcită vervă de filoso- 
tul Nae Ionescu, un revoluţionar mistic, se con- 
tinuă propaganda pentru dreptul de „stăpîn” 
al Regelui, o protestare se produce în ziarul 
„Epoca”, de mult timp represintantul oposiţiei 
față de regimul partidelor, în faţa cărora ridică 
umbra cruntă a lui Vlad "Ţepeş, mort pentru 
ca să nu poată învia niciodată. 

|n Bucovina, un om politic de urît trecut, d. 
Don Popovici, caută să canaliseze nemulțămirile 
pentru o Ligă economică. 

La acestea toate, Regele, pe care nu l-am mai 
văzul, răspunde prin interviewul, foarte înţe- 
lept, pe care-l publică un ziar engles. Sigur că 
boala Roinăniei e numai de ordine economică 
— şi aici, ca toţi materialiştii, e în greşeală—, 
el chiamă la o solidaritate de soluţii în acest do- 
meniu. Spune răspicat ca nu vrea dictatură, a 
cării intenţie i-o atribuie cu o neobosită învierşu- 
nare presa francesă, ci o colaborare pentru. so- 
luţii de o anumită ordine, şi numai de aceia. 


In aceste disposiţii, vrea să mă vadă. Il aflu în 
cea mai bună stare de sănătate şi în excelentă 
disposiție. Arălîndu-i că „nam cerut audienţă, 
ca să nu se creadă că urmăresc un avanlagiu, 

că nu mă umilesc nici înaintea lui Dumnezeu şi 
nu cer nimănui nimic”, iar, „dacă vre-odată 
aş avea să-l servesc, vreau să nu se poată spune 
că, eu cerînd, trebuie să execut ce mi se spune, 
ci vreau să fiu chemat pentru ideile mele, liber 
a le realisa”, fixez neted atitudinea mea față 
de Coroana din ce în ce mai mult atacată pe 
furiş, şi-i arăt de cine şi cu ce mijloace. 

Din parte-i, Regele, care stăruie că nu m'a 
dorit ca să mă „consulte”, se arată îngrijorat 
numai de situaţia economică: „agricultura, com- 
promisă prin demagogie şi ignoranță, trebuie 
reslaurală, caci din ea se hrăneşte țara”; coope- 
rația ar pulea să ajule pe ţeranul nebunit de 
teorii, ruinat prin cheltuieli nespornice, ca şi, 
de alifel, marele proprietar. O cuvîntare clară 
şi caldă, care face plăcere. 

Inainte de a merge la Sinaia, am avut o în- 
trunire, cercetată, a amicilor miei, în care am 
tratat şi chestia relci stări materiale a ţerii. 
Ea nu poate fi îndreptată decît de pe urma 
unor cercetări atente la fața locului, ţeranul 
dintr'o parte a ţerii sămănînd prea puţin cu 
acela din alta. Cu leacuri mici se tămăduiesc 
adese ori bolile grele. Oricum, teoria, ne 
verificată asupra faptelor, nu poate face de- 
cît rău. O guvernare a mea ar avea această di- 
recţie: de cercetare atentă a realităţilor, din care 
apoi, de la cas la cas, fără abusuri ideologice, 
să se poala lua îndreptarea. 

Pentru a doua oară toată presa, afară de „Cu- 

rentul” — deci şi „Cuvîntul”, care, admiţînd 
numai o posibilă guvernare a mea de cîteva 
luni, după obiceiu, predică întemeiarea noului 
„Stat romănesc”, chiar cu preţul unei revoluţii—, 
se aruncă plină de ură asupra intrusului care 
ar putea deranja o lume aşa de fericită pe căile 
îndătinate. 


III. 
A doua „crisă“. 


Cu toată atitudinea calmă a Regelui, care se 
fereşte să judece pe oamenii politici, e evidentă 
nemulțămirea cu un regim care caută a-i anula 
cu totul dorinţa de a influenţa viaţa Statului. Un 
cuvînt de simpatie i-a scăpat pentru d. Mi- 
ronescu. Un intim al guvernanţilor, nemulțămit 
că a fost, ca atîţia alții, înşelat, îmi dă, încă de 
la 5 Octombre, asigurarea că vom avea în curînd 
un Ministeriu Mironescu. 

Om cult şi bogat, de maniere moldoveneşti 
alese, profesor la Facultatea de Drept din Bu- 
curești fără să fie prea mult legat de Universi- 
tate, fostul amic al lui Take Ionescu, venit prin 
fusiune la d. Maniu şi rămas, la desfacerea de 
mine, în lotul, mai promițător, al acestuia, e un 
om de resurse încă nebănuite; fără pretenții, 
ştie să lucreze cu acel instinct al realităților, 
care nu se pot ignora și nu trebuie  bruscate, 
natural la acest urmaş de răzeși vasluieni, 
care ştie mult mai multe decit „şeful” său 
ardelean şi se poate strecura acolo unde acesta, 
nemeşul bihorean, se loveşte de piatră cu o 

frunte, adevărat mai tare şi decît piatra. Un 
zimbet, mai mult sau mai puţin sincer, al ace- 
luia pe care Regele îl numeşte  „cuconul Jorj” 
reuşeşte mult mai mult decît un lung şirag de 
silogisme juridice de „doctor” transilvan ale 
d-lui Maniu. E un om de intimitate, şi genul 
acesta nu pare că displace Suveranului. 

Trei zile după ce mi se vorbise de crisă, ea 
s'a produs. Data aceasta, nu mai sînt intrigile 
dintre cele două fracțiuni sau, mai curînd, fac- 
țiuni ale guvernamentalilor, ci o ciocnire în- 
tre voinţa Regelui şi aceia, care nu cunoaşte 
margeni, a preşedintelui de Consiliu. 

Cum noul Ministeriu Maniu, de o aşa de 
scurtă durată, era o izbîndă făţişă a Ardelenilor, 
acum ţerăniştii „regăţeni” îşi voiesc revanşa. 
D. Mihalache trebuie aşezat în scaunul unde a 
stat Mihail Kogălniceanu, Lascar Catargiu, loan 
Brătianu, Petre Carp, Ioan I. Brătianu, Maiores- 
cu, dar aceasta pe vremea, fireşte nenorocită} a 
„boierilor”. Ajunge să nu fii „boier” de loc ca 
să ai dreptul de a li succeda. Şi, ori în ce loc, 
dar d. Madgearu trebuie să figureze în noua for- 
maţie. 

La Atena, unde eram pentru Congresul de bi- 
zantinologie, aflu ce era de aşteptat. Democraţii 
extremi mau izbutit şi tachismul, represintat 
aşa de convenabil prin d. Mironescu, a folosit 
din lupta între cele două tabere. Noul preşe- 
dinte de Consiliu reuşeşte să asigure fiecăruia 
un loc în care să nu se simtă prea umilit; faţă 

de oposiţie, va găsi atitudini care sînt străine 
de firea, ofensătoare fără să vrea chiar, a d-lui 
Maniu. Amicul personal al Regelui, d. Manoi- 
lescu, om talentat, se află în fața d-lui Mad- 
gearu şiun Ardelean socotit sigur, d. Emil Haţie- 
gan, profesor universitar, dar şi agitator de 
forță, e introdus şi el ca garanție în Ministeriu: 
aceiaşi politică de precauţiune, care face mai 
mulți duşmani decît a găsi prieteni. 

Dar un lucru nu-l poate face nici d. Mirones- 
cu, nici acela care continuă să păstreze portofo- 
liul Finanţelor, d. Mihai Popovici. Şeful guver- 
nului însuși îmi mărturiseşte că pe Octombre 
încasările sînt pe jumătate din prevederi. Era 
firesc cînd, contra doctrinei, predicate de mine, 
a reducerii funcționarilor, a despovărării Statu- 
lui, se păstrează o sarcină strivitoare pentru o 
țară sărăcită prin deprecierea produselor ei. 
Şi se mai adaugă condiţiile draconiane, unite şi 
cu un rău sistem de manipulare a banilor, pe 
care, la împrumutul de stabilisare, discutat cu 
lunile de tinereța d-lui Lugoşianu, l-au impus 
bancherii străini, ai împrumutului stabilisării. 
Uşurarea Statului, astăzi strivitor, ajutarea ţe- 
ranilor prin verificarea creanţelor la fața lo- 
cului, n'am allă soluţie, şi nu poate fi alta. Dar 
ea nu este strălucitoare şi barbarii au fost tot- 
deauna amatori de sticlă colorată! 

Din parte-i, la 5 Novembre, d. Mihai Popovici 
se plinge de risipa ce se face la organisaţiile 
autonome, creaţiunea d-lui Madgearu. Cifrează 

golul bugetar la nu mai puţin de douăsprezece 
miliarde, pentru acoperirea cărora trebuie „tăie- 
turi eroice”. Ingrijorarea lui merge până acolo 
încît „mă întreabă dacă nu s'ar putea să fac cu 
actualul Parlament un Ministeriu de naţional-ţe- 
rănişti şi alte elemente”, ceia ce nu mi se pare 
imposibil. 

2.000 de şomeri au defilat în ajunul sesiunii 
parlamentare. 


IV. 


A treia „crisă“ fără resultat. 


Camerele se deschid în această stare a lucru- 
rilor, a spiritelor. Mesagiul regal la redeschide- 
rea lor,cuun mare fast, la care se adaugă curio- 
sitatea pentru noile uniforme,cuprinde, împreu- 
nă cu promisiuni ministeriale, într'un stil me- 
diocru, pasagii pe care vădit le-a impus Regele, 
ca acela în care se vorbeşte de lucrul împreună 
şi de o uniune „frăţească”. Liberalii, cari îmi 
vorbiseră, cu o lună înainte, de casul cînd din nou 
Coroana ar fi vacantă, sînt de faţă şi ieau, fi- 
reşte, alusia şi pentru dînşii. Nu lipsesc nici 
aderenţii generalului Averescu, înălțat mareșal, 
care pare a se ţinea încă într'o reservă plină de 
visibile aşteptări, de şi mi se vorbâăşte de pro- 
puneri pe care le-ar fi făcut contra menţinerii 
Restaurării. 

Discursul la adresă al d-lui Duca, înfăşurat în 
emiasa obişnuită, arată, alături de amărîta re- 
tragere de fapt a lui Vintilă Brătianu, o com- 
plectă adaptare la noua stare de lucruri: abia 
dacă se cere, în mijlocul rîsetelor, cărora li vor 
succeda aplausele pentru declaraţia celorlalţi li- 

berali, disolvarea Parlamentului, ceia ce nu în- 
seamnă alta decît cererea chemării la putere 
de către Rege, în sfîrşit admis. 

Vintilă Brătianu ceruse o audienţă: ea a fost 
însă atît de mult amînată, încît, atunci când 
s'a acordat, şeful liberalilor a declarat că la o 
asemenea dată ea nu mái poate să aibă obiect. 
Se apreciază favorabil acest gest de demnitate, 
pe care un altul nu l-ar fi îndrăznit. In același 
timp, la Chişinău, mareșalul Averescu anunță 
intenția sa de a începe o luptă—în contra cui? 
— în fruntea „poporului”. 

A doua zi după ce, în „Universul”, d. Argeto- 
ianu, arătînd că, în convingerea sa, divorțul re- 
gal e iremisibil, schiță un mare program eco- 
nomic şi financiar persona], sînt invitat la de- 
jun de Regele, căruia-i spun că, dintre toţi oa- 
menii politici de la noi, a căror situaţie se dis- 
cută, „unul singur e neutilisabil: eu, pentru că 
aş servi pe Maiestatea Voastră numai cu ideile 
în care cred”. De altfel sfaturile unui om de 
şeizeci de ani, şi în domeniul privat, ar tre- 
bui culese cu îngrijire, „ca fructele tîrzii de 
toamnă, care sînt rari”. Părerile Suveranului se 
ţin pe acelaşi teren de realism, dominate, nu de 
perimata „democraţie”, ci de consideraţii de o- 
ordine mai curagioasă: astfel este pentru no- 
tarul numit şi contra prefectului ales. 

Situaţia se menţine însă nesigură, din causa 
ambițiilor personale neiertătoare, cînd e evident 
că țara merge la desastrul financiar. Pe cînd d. 

Manoilescu anunţă o apropiată „lovilură”, d. 
Iunian demisionează, d. Mirto se ridică împo- 
triva usurpaţiei d-lui Voicu Niţescu. In faţa foş- 
tilor săi amici, şi trădătorul Stere, urmărit cu 
atenţie din tribunele pline, îşi ţine, în Decem- 
bre, marele discurs cu încă un plan economic. 
Un prînz la generalul Prezan e denunţat de 
liberali ca o nouă pregătire a dictaturii, de care 
toată lumea se teme. 

Regele, foarte binevoitor față de mine, dă- 
ruindu-mi fotografia sa, cu însemnarea: „iubi- 
tului şi bunului său profesor din partea aceluia 
care-i păstrează o afectuoasă prietenie”, pare 
că nu apreciază încă marile greutăţi ale situa- 
tiei. 


In acest timp, Camerele se descomplectează 
de parlamentari. Budgetul se votează abia la 23 
Decembre la miezul nopții, deputații fiind a- 
duşi de Poliție cu automobilele. Regimul este 
evident muribund, dar, pentru motive pe care 
nu le înţeleg, el e lăsat să-şi prelungească agonia. 
Se iea vacanţa de Crăciun supt impresia morţii 
subite, trăsnit de apoplexie, în retragerea lui 
de la Mihăeşti, a omului de caracter care a fost 
Vintilă Brătianu; pănă şi nepotul revoltat se 
uneşte la părerea de rău generală pentru dispa- 
riția unui om care prin onestitatea şi patriotis- 
mul său, ori cu cîți ţepi şi-ar fi ascuns o du- 
ioasă sensibilitate, a onorat viaţa publică a Ro- 
măniei. 

A fi servit de un astfel de „duşman” e mai 
bine pentru un Suveran, mai ales pentru unul 
tînăr, decît a fi încunjurat de o sută de „prie- 
teni” de calitatea care se cunoaşte. Şi anul Res- 
taurării se mîntuie în sărăcie, tristeţă şi lipsă 
de încredere în viitor. Ele nu puteau 'fi înlă- 
turate decît printr'o hotăriîtă lovitură de vislă, 
din partea unei popularităţi regale neatinse, în 
mijlocul înduioşării pentru refacerea vieţii de 
familie, în Iunie 1930. 


V. 
Sfirşitul agoniei de regim. 


La întoarcerea din străinătate găsesc în lume 
aceiaşi dureroasă agitaţie spre mai bine. La 
Timişoara sînt întîmpinat de un public ami- 
cal căruia trebuie să-i spun adevăruri dureroase. 
Un singur lucru ne poate salva: viața morală 
din noi, pe care din nenorocire no avem şi care 
singură poate da muncă și creațiune, prin care 
se ţin societăţile omeneşti din ţerile civilisate. 

La București o demonstraţie a lucrătorilor de 
la Căile ferate: poliţia trage. La Rădăuţi tulbu- 
rări antisemite; armata, atacată, loveşte. La 
Loja masonică din Bucureşti studenţii pun o 
bombă. Un „profesor” Mihail Ciobanu organi- 
sează pentru scopuri comuniste „studenţimea 
săracă”. Ministrul de Războiu îmi va vorbi de 
încercări comuniste la cercurile de recrutare. 
Bande pradă automobilele. O institutoare din 
Cetatea-Albă anunţă apropiata înfigere a stea- 
gului roşu, şi se va găsi un deputat, Stratan, 
care So apere în Cameră. Se anunţă şi tulbu- 
rări studențești. La o adunare de agricultori în- 
datoraţi, în Craiova, se strigă în aplausele moșie- 

rilor: „Nu ieşim la muncă”. In Gorj Liga contra 
Cametei pregătește o adevărată revoluţie țeră- 
nească. Din causa greviştilor de la Usine, Ca- 
mera își va ţinea şedinţele supt paza soldați- 
lor. Complectă lipsă de autoritate. 

Indată, la 3 Februar 1931, aflu prin d. Manoi- 
lescu că va fi o „lichidare”. După încercarea u- 
nei concentrări, Regele va voi. Un guvern de 
concentrare îl vrea şi d-rul Angelescu, care a 
fost la Palat, pentru; o afacere de la Buzău, şi a 
fost primit foarte rece. Ii arăt că în Iunie tre- 
cut, atunci şi numai atunci, se putea. Astăzi 
doar scrisori personale din partea Regelui de 
ar încerca minunea. Şi apoi e marea greu- 
tate a şefului: el war trebui impus, ci ales de 
colaboratori. Şi din mica tabără steristă, prin 
profesorul Andrei, mi se fac astfel de întrebări 
pentru a se căpăta același răspuns. D. Mihala- 
che însuşi, vorbind în Cameră la 14 Februar 1931, 
subliniază greutatea situaţiei şi cere să-l ajute 
şi adversarii. In schimb tînărul deputat Gafencu, 
un ministeriabil, se ridică împotriva soluţiei 
„personalităţilor”. Ales şef al liberalilor, d. Duca 
dejunează la Palat. 

Acusat că sabotează guvernul, în chestia a- 
cestui împrumut despre care se aud cele mai 
proaste vești, Guvernul revocă pe guvernatorul 
Băncii Naţionale, averescanul domn Burilianu, 
şi-l înlocuieşte cu un om devotat, sub-stcretarul 
de stat Angelescu: accasia va provoca o fur- 
iună în Cameră. 

In acest moment situaţia financiară era urmă- 
toarea: două treimi din fondul de rulment mîn- 
caie, 300 de milioane luate de la Căile Ferate. 
D. Manoilescu îmi punea în perspectivă, la 21 
Mart, imposibilitatea de a se plăti salariile. Se 
va ajunge acolo încît, cum mă asigura d. Efti- 
mie Antonescu, guvernul va încerca mici împru- 
muturi la băncile interne. 

Tol odată se continuau la Paris discuţiile 
cu privire la împrumutul de stabilisare, a că- 
rui monstruositate se învederează tuturora, dar 
de a cărui realisare se leagă soarta guvernului, 
care a găsit astfel mijlocul de a se menținea. 
Şi legea administrativă, de o descentralisare so- 
vietică, pornită din mintea fanatică a omului de 
la Soroca, întîmpină tot mai multe piedeci; d. 
Mihalache însuşi se loveşte de anume prescrip- 
ţii pe care se întreabă, într'o convorbire cu 
mine, cum le-ar putea schimba. Aceiaşi îngrijo- 
rare i-o provoacă şi proiectul morilor pe care 
l-a iscodit mania reformatoare a colegului său 
de la Agricultură. Legea cametei nu-şi va pro- 
duce efeclul. Recunoaşte încasările rele, de şi 
în Januar s'ar n cules cît şi în anul trecut. Țe- 
rani nu plătesc datoriile către paiticulari. 
Curba care atinge salariile face pe ofiţerii din 
provincie să ridice glasul. Armata, de altfel, se 
lasă greu, ca la Rădăuţi, cînd e vorba de a se 
opri scandalurile publice. „Aş vrea”, spune con- 
ducălorul ţerănişiilor regăţeni, „un guvern de 
oameni muncitori?” L silit la aceasta, de altfel, 

şi de lupta între ţerănişti şi naţionalii d-lui Ma- 
niu, care se deschide în Cameră la începutul lui 
Mart. 


In aceste condiții se profilează din nou la ori- 
rizont figura d-lui Titulescu, chemat „pentru in- 
terese de serviciu”. D-lui I. Th. Florescu Regele 
i-a vorbit de concentrarea de partide care se va 
încerca la timpul său, ca să nu se recurgă la 
alte metode, impuse de patria în pericol. 

Venind la mine, ministrul Romăniei la Lon- 
dra vorbeşte şi el de necesitatea Ministeriului 
de concentrare, pe care nu crede însă că-l va 
putea face, de şi situația nu se poate îndrepta 
printrun împrumut care ar fi să aibă valoare 
doar pe doi ani şi ale cărui condiţii vin în chip 
firesc din toate greşelile acumulate după răz- 
boiu. Va pleca, la 25 Mari, fără resultat, dar cu 
eternele sale speranţe. 

Astfel se votează la Mart, după un feroce dis- 
curs al d-rului Lupu, între injurii şi înbrînceli, 
mult aşteptatul împrumut, care ne leagă pe 
multă vreme în cătuşele de fier ale finanţei 
universale, lucrînd ca pentru nişte insolvabili 
dovediţi. Şi legea, neaplicabilă, pentru valorifi- 
carea cerealelor, noul copil al fertilului domn 
Madgearu, se admite în aceiaşi atmosferă înă- 
buşitoare. La 23, cînd se discută încă o făptură 
a aceluiaşi, îi atrag atenţia că, dată fiind starea 
de azi a ţerănimii, se legiferează în vînt. 

La 23 Mart, d. Mironescu mi-a făcut plăcerea 

de a mă visita. Situaţia era așa cum urmează, 
după înseşi cuvintele d-sale, pe care le-am no- 
tat fidel: „Recunoaşte că guvernul său mare 
autoritate, că miniştrii fac de capul lor, vîn- 
turîndu-şi abstracţiile; cînd cei doi economişti 
nu se înțeleg mai merge; e grozav cînd cad 
de acord. Se încasează lunar abia 30.000.000, pe 
cînd se prevăzuse de trei ori pe atita (arăt că 
se impun deci licenţieri de funcţionari, plata 
parţială în bonuri de Stat). Armata e în lipsă 
de hrană; se dă drumul soldaţilor” (ceja ce o 
confirmă ministrul general Condeescu). „Eu a 
daug : Pentru a putea lucra, se cere orizont: 
măcar de un an. Dacă d. Mironescu nu vrea să 
se compromită pentru rosturi de gloriolă, are 
datoria de a cere Regelui o decisiune clară. El 
ar putea să formeze mai bine decît altul care 
ar fi să se aleagă de acuma un Ministeriu de 
coaliţie, pe care l-aş susținea şi eu... Dar nu 
cred să aibă atîta curaj”. In acest moment 
supraveghetorul din partea creditorilor, d. Au- 
boin, cere la Palat noi reduceri, căci, altfel, cu 
siguranță se merge la faliment. 

Astfel se ajunge la închiderea Camerelor, a că- 
ror bunăvoință a satisfăcut toată foamea de re- 
forme a ideologilor cu ochii închişi asupra ce- 
lor două necesităţi stringente: despovărarea Sta- 
tului şi refacerea vieţii morale, singurul izvor 
al tuturor creațiunilor. 

Abia trecuseră cîteva zile şi, de pe urma răs- 
pingerii de Cameră a proiectului Manoilescu 

pentru gazul metan, se produce „lovitura”. Mi- 
nistrul demisionează şi nu vrea să revie. La 4 
April seara, d. Mironescu îmi arată că, „după 
sfatul mieu”, şi-a presintat demisia şi Regele a 
repetat vechea sa dorinţă a Ministeriului de coa- 
liție, pentru care a rechemat pe d. N. Titu- 
lescu. 


VI. 


A patra „crisă“ şi formarea Ministeriului de 
specialişti. 


Eram la Galaţi, unde, evocînd figura omului 
de întemeieri, a ctitorului care a fost Mihai-Vodă 
Sturdza, arătam, la o conferinţă foarte cercetată, 
că ni trebuie atîta: o echipă de hamali, cînd 
negocierile pentru Ministeriul de concentrare în- 
cepură la Bucureşti. La data de 6 April găsesc 
scris: „N'am cea mai mică disposiţie de a servi 
ambiția nemăsurată a d-lui Titulescu; plec la 
Văleni”. Şi la 9 April: „Regele mă chiamă la 
Bucureşti. Răspund că am expus întrun memo- 
riu punctul mieu de vedere — tăgăduind putinţa 
Ministeriului de şefi ai partidelor, a Ministeriului 
partidelor fără şefi şi recomandînd nişte mo- 
deşti oameni de specialitate ; totuşi mi se co- 
munică necesitatea unor explicaţii verbale”. La 
10 April după amiază voiu avea audiența, dar, 
la oarele două, d. Titulescu îmi arată că e însăr- 
cinat a face un „Ministeriu Naţional”. Ii arăt că 
nu pot concepe o asemenea formaţiune de in- 
terese rivale, pe care nimeni nu le-ar putea ar- 
monisa El întreabă dacă refusul mieu de „a-l 

ajuta” vine din causa persoanei lui; răspund 
că nu; dar de sigur că un om care nu face po- 
litică şi nu are o personalitate pronunţată, un 
„om-tip”, ca generalul Prezan, ar reuși mai ușor 
într'o asemenea misiune. Refusul mareşalului 
nu înseamnă că nu sar găsi alți represintanţi 
ai aceluiaşi tip. Pentru a încheia aceste expli- 
ţii desagreabile, îi spun d-lui Titulescu că am 
un memoriu pentru Rege. — Vreai să ţi-l ce- 
tesc? — Da. Ii dau cetire.., 

Cum d. Titulescu se plînge că „l-am ras” în am- 
bele ipotese,deşie vorba numai deprima, ob- 
serv că memoriul e din primul moment al crisci 
şi că sînt gata să adaug, ceia ce şi fac, un post- 
scriptum în care declar că oricine sar simţi o- 
norat să lucreze cu d-sa ca preşedinte al unui 
Ministeriu „de tehnicieni și specialiști”. Nu vreau 
să ascult „expuneri de program” și „mijloace de 
luptă”, care atîrnă de împrejurări. Dar ţine 
„să-mi spuie că vrea un Parlament al său, 
care să-l susție mult timp și, pentru alegerea 
“lui, o listă comună. Observ că această listă ar 
îi votată mai puţin decît una care ar veni în nu- 
mele Ministeriului de funcţionari. După ce i-am 
amintit că d-sa nu poate beneficia, ca unul care 
a avut legături cu Take Ionescu, cu generalul A- 
verescu, de calitatea de om nou, îl asigur la ple- 
care că nu va reuși cu Ministeriul Naţional, 
că acei cari i-ar fi făcut promisiuni l-au minţit, 
pe cînd eu i-am vorbit sincer. El pleacă spuind: 
ici est la vérité. Venise pentru a-mi oferi vice- 

presidenția guvernului sau presidenția Came- 
rei.— „A unei Camere pe care mo cunosc? Şi 
numit de Guvern d'inainte?”. 

Regele mă întîmpină la patru jumătate cu cu- 
vinte despre Ministeriul Naţional, care trece îna- 
intea altui gînd, pe mai tîrziu; ca „şef de par- 
tid”, ar trebui să întru în el. Răspund că, de oa- 
re ce amicii miei se arătau partisani ai Minis- 
teriului Naţional, i-am deslegat de credința faţă 
de mine. Explic de ce nu cred în coaliția şefilor, 
pe cari de alminterea şi Suveranul îi cunoaşte 
ca şi mine. Dar, cum Regele cere ajutorul ca 
pentru Coroană, îl promit oricum altfel decît în 
colaborarea propusă. Lista comună nu se poate 
face, lipsind criteriul, căci resultatul alegerilor 
precedente nu mai contează. De altfel, asupra 
partidelor ca atare, Suveranul își face ilusii. A- 
răi apoi că n'am discutat programul. In ce pri- 
veşte persoana d-lui Titulescu, lăudat de Suveran 
pentru prestigiul în străinătate, nu mă pot învoi 
cu această apreciare. Regele atribuindu-i un rost 
de „deparasitare”, n'aş crede că i se poate încre- 
dinţa. Intrebat cu privire la Parlament, sînt pen- 
tru menţinerea lui ca să nu se înlesnească prin 
alegeri biruința partidelor extreme şi succese 
ale celor înlocuiţi sau indesirabili; de altfel, a- 
cum d. Titulescu ar putea căpăta votul de în- 
credere. Fără mare convingere de necesitatea o- 
perei unui Parlament, cred că el ajută a se rosti 
aspirații care altfel pot fi periculoase. Cum Re- 
gele-şi exprimase părerea că „nu putem sta 

închişi în casă, menţinind miseria de azi”, mă 
declar hotărît contra împrumuturilor, învestiţiile 
singure fiind admisibile („numai pănă la oare- 
care margeni”, observă Suveranul). In toată a- 
ceastă încercare e şi puţin „ţerănism”. Plec 
spuind: „Bunele intenţii ale Maiestăţii Voastre 
nu vor reuşi”. De altfel „m'aş înţelege cu un 
prim-ministru ca Maiestatea Voastră, dar nu 
pot să mă înţeleg cu un Suveran ca d. Titulescu”. 
La ieşire aflu pe mareşalul Averescu, care ar 
fi fost foarte indignat că nam întins mîna cui 
mă calificase de curînd de „mercenar”. 

Indată după aceasta, neavînd niciun interes, 
nicio aspirație, pentru a demonstra că doresc 
numai să fiu lăsat în pace, plec la Vălenii-de- 
Munte. 

Acolo aflu că, după multe discuţii, decisiunea 
a fost amînală pe mai multe zile: ziarele arată 
că fiecare din negociatori cere aşa de mult pen- 
tru ai săi încît „marea concentrare” e de fapt 
căzută. 

La 14 April sînt chemat din nou la Bucureşti, 
unde aflu că e vorba de audiența colectivă a „şe- 
filor”, între cari totuşi Regele binevoieşte să mă 
numere. Neuitată şedinţă, de un iresistibil co- 
mic, în mijlocul tragediei unei ţeri căreia pre- 
Sa-i anunţase, de la sosirea d-lui Titulescu, că i 
se pregăteşte salvarea din toate năcazurile. 

Sus, conversații între Suveran şi viitorul său 
şef de guvern continuă pănă la oarele şase. 

Atunci, în sala care ţine loc de a Tronului, 

Carol al II-lea apare şi dă cetire unei invitaţii 
la colaborare în stil cominatoriu. Cine, în ast- 
fel de împrejurări, nu se supune apelului nu 
e un bun patriot şi el, Regele, îşi va aduce 
aminte de aceasta. Răspunsul trebuie să vie ne- 
apărat pănă Joi dimineaţa. 

Nu răspunde nimeni. E așa de greu să fie 
cineva, în politica romănească, sincer şi clar! 
leau cuvîntul, de şi — o spun — nu-s nici cel 
mai bătriîn, nici cel mai tare, pentru a declara 
că la asemenea ordine nu se poate răspunde 
decît prin supunere. Dar, în ce mă priveşte, 
mam de pus condiţii. Ce am refusat „viitoru- 
lui preşedinte al Consiliului”, Regelui trebuie să 
i-o dau. Neaparţinind Vechiului Regim, n'am 
de discutat combinaţii electorale. Necrezînd în 
program, n'am de examinat niciunul. Dar, 
ca şi la 4 Ianuar, eu am dorit, şi doresc încă, 
o eră nouă. De la Palat merg deci la ţară, ca u- 
nul care datoria mi-am făcut-o. 

Violent aproape, dr. Lupu întreabă de pro- 
gramul economic, care nu i s'a lămurit, şi el 
trebuie să explice alor săi de ce e vorba. „Dacă 
ușa aceasta văpsită roşu”, răspunde Regele, „nu 
se potriveşte, n'am dreptul so văpsesc altfel? 
Sînt sătul de programele rigide”. Intrebînd eu 
ce mi se cere anume, primesc răspunsul: „Te-am 
voit tocmai ca elementul împăciuitor. N'am de- 
cît o singură dorinţă: participarea şefilor de 
partid”. Cum mareșalul Averescu începea o con- 
versaţie particulară cu Suveranul şi noi eram. 

acolo pentru audiența comună, am reținut pe 
dd. Lupu şi Gheorghe Brătianu pănă ce această 
încercare s'a încheiat. 

D. Titulescu mă rugase să nu dau în public 
cele petrecute; seara, toată lumea le afla la ra- 
dio. Se tipăreşte şi discursul, scris, al Rege- 
lui. Afară, delegaţii de club aşteptau pe fiecare 
ca să manifesteze pentru dînsul şi contra ce- 
lorlalţi, — ca în preziua unui Ministeriu Na- 
ţional. 

La Vălenii-de-Munte, trebuie să repet d-lui 
Titulescu, recomandîndu-i, după cerere, pe a- 
micul nieu Munteanu-Rîmnic că, hotărît, nu dis- 
cut, ca unul ce m'am supus, pur şi simplu, u- 
nui ordin al Regelui. El pare a se îndoi că pri- 
mesc a întra în Ministeriu şi, a doua zi, la 16 
April, că aş înţelege să iau un departament. 
In aceiaşi zi, aflu că au căzut formulele întăia 
şi a doua şi că Regele s'a oprit la a treia: a 
tehnicienilor presidați de d. Titulescu. „Nu vi- 
sam măcar să am un astfel de colaborator”, îmi 
răspunde acesta. Ar fi bine să vin a doua zi 
la Bucureşti. 

O fac, crezînd că totul s'a mîntuit şi mă aş- 
teaptă doar formalitatea jurămîntului. D. Titu- 
lescu mă caută întăiu, ca să-mi spuie că, nepu- 
tînd reuni pe dd. Maniu şi Duca, va mai încerca 
totuşi, „ca să nu aibă greutăţi electorale”. Lista 
ar cuprinde pe dd. Ghika, Zăuceanu, Savel Ră- 
dulescu, Garoflid sau Cămărăşescu. „Ar vrea pe 
d. Argetoianu, dar se teme, din causa răsunetu- 
lui în opinia publică, să-l puie la Interne; deci 

—la Finanţe!”. Propun să mergem împreuna la 
Regele, care mă aşteaptă la douăsprezece şi 
jumătate. 

Aflu pe Regele în disposiție schimbată. S'a 
gîndil mai bine. Vrea „lucrul nou”. „li mărtu- 
risesc că-mi vine greu să combat păreri care 
au fost ale mele o viață întreagă.” O spune Re- 
gele şi d-lui Titulescu, care nu crede că ar pu- 
tea face o încercare cu corpul electoral, şi a- 
ceasta ar fi riscanl pentru Coroană. Acest risc 
Suveranul î primeşte, judecînd aspru Parla- 
mentul, pe care eu l-aş dori să fie păstrat pen- 
tru vacanță. Regele, aminlindu-şi că i-am făga- 
duit, la Paris, ajulorul în ceasuri grele, mi-a 
mulțămil că „i-am dal tot sufletul”. D. Titulescu 
rămîne de altă părere în privinţa posibilită- 
ţilor. Il înştiințez că, dacă nu se face nimic pănă 
niîni la ceasurile unsprezece, va trebui să plec. 

Seara, la 9, formula „tehnicienilor” fiind co- 
municată prin presă, d. Titulescu îmi face cu- 
noscut refusul d-lui Maniu, căruia-i ceruse con- 
curs parlamentar, de a susținea un Ministeriu 
în care, după dorința Regelui, ar înlra şi d 
Argetoianu, care ar fi semnul „diclaturii”. To- 
tuşi speră, „ca să nu aibă pe toată lumea contra 
sa”, să “cîştige pe dd. Maniu, Duca şi chiar 
Gheorghe Brătianu. Renunţă la numirea la In- 


1 D. Radian venise să-mi ceară a interveni pentru ca d 
Argetoianu, care nu era considerat ca „șef de partid“, să 
fie chemat şi d-sa la Palat. Am fost foarte bucuros că- 
pot face acest mic serviciu 

terne a d-lui Angelescu. Mine la şase, vom 
presta jurămîntul. 

A doua zi însă, jurämîntul e amînat. Regele 
ne chiamă, pe d. Titulescu şi pe mine, la Palat, 
pentru a ni anunţa că d. Argetoianu va întra în 
guvern, care va face alegerile, şi imediat. Cum 
d. Titulescu spune că d. Maniu nu „primeşte” 
pe d. Argetoianu, se amînă discuţia pănă la a- 
miazi. 

M'am oferit să văd pe şeful partidului naţio- 
nal-ţerănesc, pe care-l aflu în plin consiliu, 
foarte zgomotos. Imi descrie pe d. Argetoianu 
„ca pe omul schimbărilor şi sfidărilor”, cu care 
nu se poate lucra; el, Maniu, vrea să formeze 
caractere şi să dea lecţii de moralitate, pe care 
eu, ca profesor, „le pot înţelege”. De altfel şi 
azi partidul său ar putea guverna. E ascuţit şi 
aruncă săgeți. „Văzută în faţă, figura lată, o- 
soasă, cu ochii palizi, e de o îndărătnicie care 
impune.” 

Fac un raport către Rege. Singur cu d. Ar- 
getoianu, nu-mi ascund primejdia; „alegerile nu 
le pot admite silnice, cu consecinţi catastroiale 
pentru Coroană, ca acelea din Spania. Mai e ne- 
cesar să vin?” 

Sint rechemat la Regele, care „a renunțat la 
ideia sa: să vie Titulescu pentru a o afla”. 

Reproduc textual notele mele: 

„Acesta apare cu totul altul. Supărat, nervos, 
gata a găsi prilej de ofensă, întrerupînd pe 
Rege, care, jumătate de ceas, îl roagă să rămiie. 

Trebuie să spun: „Se poate întîmpla ca un 
Rege să aibă nevoie a se ruga de noi, dar nu 
trebuie so îngăduim”. Regele îmi cere să-i las, 
aşteptind jos, cinci minute. 

Cele cinci minute durează peste o jumătate 
de ceas. Vorbesc cu Argetoianu... 

Regele mă chiamă... Imi cere să formez Mi- 
nisteriul. Nefiind altă soluţie, trebuie să primesc. 
„E cel mai mare sacrificiu pe care mi l-a cerut 
Maiestatea Voastră”.“- 

Adaug la lista pe care o găsesc făcută, cu 
dd. Cămărăşescu, Manoilescu, Amza, Vilcovici, 
dr. Cantacuzino, pe Hamangiu şi pe d. Ionescu- 
Siseşti. D. Argetoianu va fi, deocamdată, la Fi- 
nanţe. Primeşte. Regele-mi va propune sub-se- 
cretariatul minorităţilor, la care voiu adăugi un 
referent şcolar sas, d. Rösler, şi unul maghiar, 
profesorul Bitay. Mi se vor pune în perspectivă 
figuri representative ale Ardealului, unde n'am 
dreptul să aleg: dd. dr. Iuliu Haţiegan, Tillea. 

D-lui Cămărăşescu, desemnat ca ministru de 
Interne— era aceasta: „dictatură”?— îi explic 
că nu e vorba de o disolvare a Parlamentului 
şi, oricum, nu din duşmănie. Prefecţii se vor 
numi în Consiliu. Cei din Ardeal nu se vor 
schimba. „Nu m'aş atinge, afară de casuri de 
incorectitudine, de Consiliile comunale şi. jude- 
tene.” Va raporta şefului. 


VII. 


„Sacrificiul“: păna la deschiderea noului 
Parlament. 


Inţelegeam misiunea mea, pe basa unor con- 
cepții pe care Suveranul le cunoştea bine: a 
societăţii concepute ca un tot organic, nu ca un 
material de experiențe pentru ideologii abs- 
tracte, o înţelegeam ca una care ar continua gîn- 
dul regal de a se lucra cu toată lumea, după ce 
se dovedise totuşi că în Guvern aceasta nu se 
poate. Numit cînd şi cum fusesem numit, la ca- 
pătul experienţei cu altul, ca o scîndură de re- 
fugiu după naufragiu, trebuia să țin samă însă, 
în „sacrificiul” mieu, de toate modalităţile care 
se impuneau de aceia. Nu mai era vorba, ca 
întrun guvern al mieu, cu oamenii miei, cari 
să mă cunoască, să mă stimeze şi să mă iu- 
bească, de a avea iniţiativa în toate Ministerele, 
ci numai de a încerca sfaturi prietenești, pe 
care le primeşte cine vrea. 

O situaţie a cării greutate şi ale cării pri- 
mejdii nu mi le ascundeam. Dara părăsi pute- 
rea, de la vădirea lor, care nu putea să întiîrzie, 
ar fi fost să arăt o greşeală a Coroanei, şi, pen- 
tru prestigiul ei, la care ţin, din motive perso- 
nale ca şi din experienţa mea de istoric, nu pu- 
team s'o fac. 

A fost interesantă visita la şefii de partide, 
pe cari aveam datoria de a-i face să accepte, 
după aşteptările ce nutriseră, noua situaţie. D. 
Maniu nu-a făcul un discurs de pare că ar fi 
fost tată-mieu. A fost ironic şi jignitor şi am 
trebuit să-i răspund tot aşa. Neapărat că ma 
înlrebat de program şi s'a scandalisat cînd i-am 
spus că legile rele nu le voiu aplica. D. Duca, 
de care mă despărţia un vehement şi nedrept a- 
tac al său în Cameră, a fost amabil. Pe mareşa- 
lul Averescu nu-l găsesc; scrisorii mele, plină de 
cuviinţă, i se răspunde cu una plină de reserve. 
D-rul Lupu povesteşte ce explicaţii violente a 
avut cu d. Titulescu şi cum a căzut ideia unui 
Guvern al partidelor mici. Cu d. Gheorghe Bră- 
tianu, dominat de „partidul” său, înțelegerea a 
fost imposibilă. 


Aşa am început a guverna, eu luînd interima- 
tul Internelor, după zăbăvi ale d-lui Cămărăşes- 
cu, legat de partidul său, aşa de lungi încît echi- 
valau cu un refus; în orice cas, nu se putea aş- 
tepta indefinit. Clubul naţional-ţerănist n'a îngă- 
duit niciunui membru al său să colaboreze. 
Cînd totuşi a întrat d. Haţieganu, a fost imediat 
exclus. O atitudine de ură, pe care a crescult-o 
din ce în ce limbagiul desfrînat, de o violență 
care nici supt regimul unguresc nu se între- 
buința, al „Patriei” din Cluj, monitorul separa- 
tismului. 

Am numit prefecţi dintre cari unii ni erau cu- 

noscuţi numai prin bunele lor antecedente. 
Am păstrat o mare parte din Consiliile jude- 
tene şi comunale şi, în toate acusațiile ce i s'au 
adus, am lăsat la lucrul său plin de inițiativă pe 
primarul central al Bucureştilor, d. Dobrescu, 
fără a-i cere măcar să renunțe la activitatea 
sa de om de partid. Am cercetat pretutindeni de 
aproape gestiunile, regretînd că legile noastre 
nu îngăduie sancțiuni imediate. La Lucrările 
Publice ministrul Vîlcovici a cerut membrilor 
organisaļiilor autonome să restituie sumele la 
care n'aveau dreptul. 

Pentru menținerea ordinii s'au luat măsuri 
care pretutindeni şi-au produs efectul. In frun- 
tea jandarmeriei rurale a fost pus un om, gene- 
ralul Dumitrescu, care în cîteva luni de zile a 
reorganisat complect acest corp: tălhăriile la 
drumul mare au încetat cu totul. 

In ce priveşte Finanțele, d. Argetoianu şi-a a- 
rălat încrederea că le-ar putea asana prin mă- 
suri care să nu ne silească a bate la uşa credi- 
torilor străini, cari ni puseseră aşa de dure con- 
diții. Cea d'intăiu socoteală, contestată de d. 
Madgearu, e însă de zece, unsprezece miliarde 
deficit. 


Intre condițiile cu care luasem puterea era 
disolvarea Camerelor, care de fapt erau compro- 
mise în opinia publică şi care-şi terminaseră 
a treia sesiune cu un imens scandal. Ele au fost 
convocate pentru a asculta explicaţii care cu- 

prindeau în ele însăşi rațiunea de a fi a noului 
regim. Eviiîndu-se orice jignire a persoanelor, 
amintindu-se bunele relaţii pe care le avusem cu 
membrii lor, puneam în față concepţia lor, de 
fapi liberală, şi credinţa în eficacitatea legisla- 
țiilor abstracte cu concepţia mea, în care consi- 
derația organismului social şi respectul pentru 
tradiţia istorică erau elementele de direcţie. 

Disolvarea are loc la 30 April. Declaraţia e 
primită favorabil, une ori cu aplause, pentru 
ca, îndată ce se simte disolvarea, strigătele să 
pornească, sălbatece, din rîndurile majorităţii, 
care nu se aştepta, se pare, la această mă- 
sură. Decretul îl cetesc numai cu greutate, do- 
minînd cu glasul acest tumult. 

La clubul naţional-ţerănesc izbucnesc pasiuni- 
le. Se mobilisează partidul: la Timişoara, unde 
întovărăşesc pe Rege, primirea e bună, dar 
nu entusiastă, faţă de Suveran; cuviincioasă, dar 
rece pentru mine. 


Guvernul va merge singur în alegeri? Ştiam 
bine cît de tari sînt legăturile de club, cît de 
hotărîtoare interesele personale, cît de mare in- 
îluenţa ziarelor, care-mi erau, mie, duşmane 
de la început, fără să voiesc a întrebuința nici- 
unul din mijloacele prin care-se poate suprima 
sau îndulci această dușmănie, după rețeta tu- 
turor regimurilor. O ştiam, mai ales, din expe- 
riența a treizeci-patruzeci de ani de muncă iso- 
lată şi nerăsplătita, care-mi arătascră doar des- 

tul de dureros cit de greu mă fac înţeles de oa- 
menii în mijlocul cărora trăiesc şi pe cari am 
căutat cu iubire să-i servesc. Chiar de la Ti- 
mişoara am putut băga de samă cît de mult 
supără critica, şi atunci cînd e,—ca faţă de 
risipa generală, oarbă, scandaloasă—, cu totul 
îndreptăţită. 

In discursul său de la primărie Regele căuta vă- 
dit simpatiile Bănăţenilor şi Ardelenilor, ceia ce 
pe un biet „regăţean” ca mine, şi mai ales cu 
o reputaţie dictatorială, nu putea decît să mă 
aducă în oarecare perplexitate. 

Trebuia, pe însăşi a mea răspundere, să mă 
gîndesc la un cartel. Acela cu elementul ger- 
man, care nu căuta decît atîta, era indicat. Cu 
Ungurii nici n'am vrut să vorbesc; tot atît de 
puţin cu aşa-numilul partid evreiesc..Din Bu- 
covina se oferiau şi Ruşii şi Ucrainienii, a- 
poi şi Polonii. Dar era de făcut alegerea înire 
partidele romăneşti, şi eram înștiințat că nu se 
doreşte aceia cu vechii liberali, totuşi formaţiu- 
nea cea mai olidă și mai sigura, care, amenin- 
țală de amicii d-lui Gheorghe Bratianu, era gata 
de înţelegere. 

Cum, la 6 Maiu, d. Argetoianu cerea, a doua 
oară, neapărat şi imediat, Internele, pe care, 
după dorinţa Regelui, i le dau în aceiaşi zi, 
misiunea înţelegerii îi revine d-sale, care, de al- 
minlerea, abia s'a despărţit de liberali şi păs- 
trează cele mai strînse legături cu conducăto- 

rii, mai ales cu d. Duca, pe care Regele îl de- 
corează cu „Ordinul Ferdinand”. 

Nu lipsesc însă ofertele din alte părţi. D. 
Gheorghe Brătianu aminteşte, stăruitor, şi legă- 
turile sale cu istoricul mai în vrîstă de la care, 
cum îi place a o recunoaşte, a avut totdeauna, 
sfat şi sprijin; d-rul Lupu îmi vorbeşte de a- 
vantagiul ce aş avea din sprijinul unui „puternic 
partid”, alianţa putîndu-se continua printr'o co- 
laborare şi la Guvern, el luînd chiar Internele. 
Dar d-rul cere cîte mandate nu-i pot da, iar 
d. Gheorghe Brătianu, care a aflat de pactul cu 
aceia pe cari-i numeşte „ducişti”, vrea să aibă 
măcar atîţia parlamentari cît adversarul pe ca- 
re-l urmăreşte cu învierşunare 

Neînţelegîndu-ne deci, imediat raporturile 
noastre sînt mutate pe „deosebirea de program”. 
Singura oposiţie ireductibilă e a mareşalului A- 
verescu, care, într'un interview, mă califică de 
„cinic” călcător al Constituţiei şi de conrupător. 
La Academie, d. Goga îmi explică motivul: 
„demnitatea” partidului. După alegere, mare- 
şalul îmi va adresa şi o scrisoare publică de 
ofense. 


Gîndul mieu fusese ca Parlamentul să aibă 
mai mult caracterul representativ al grupelor 
de interese naturale, iar nu exclusiv al asocia- 
țiilor de club. „Liga” d-lui Filipescu merge în 
„Uniunea Naţională” a noastră. Se oferă tot fe- 
lul de grupări şi e o mare greutate de a se 

face triajul şi de a se stabili locurile. Se ajunge 
la mult mai puţin decît ceia ce voisem. 


Alegerile ar fi fost imposibile dacă se păstra, 
potrivit cu legea administrativă, prefectul ales, 
care şi începuse a face agentură pentru can- 
didaţii regimului căzut. De altfel şi acei cari 
volaseră legea îşi dădeau samă de cheltuielile 
pe care acest post de reclamă şi de conflicte cu 
celalt prefect, numit de Guvern, le provoacă. 
Era neadmisibil ca acest războiu, pornit în- 
că de la aplicarea, parţială, a legii, de ne- 
aplicat în ansamblu, să dureze mai departe. 
Ministrul de Interne ceru deci şi căpătă decre- 
tul pentru suprimarea acestei costisitoare şi pe- 
riculoase dublări (12 Maiu). 


In cercetarea ţerii, pe care o fac zi de zi, de 
la un capăt pănă la altul, lumea se arată 
bine dispusă. Vorbesc în Prefecturi, pentru a 
nu continua sistemul de a se cere voturile de 
către miniştri, cari, de cînd au înirat în func- : 
ţiune, represintă nu partidul, ci pe Suveran. Ni- 
căiri nu mi se aduc obiecţiuni. Se pare că în 
adevăr un spirit nou sa trezit, şi aceasta mă 
indeamnă a anunţa o întreagă operă de re- 
forme radicale, de schimbare a moravurilor, care 
ar cere patru ani încheiaţi. Credeam că numai 
de lk ţară aş avea să-i cer: felul cun am fost in- 
vital Să primesc puterea era o asigurare, în a- 
parență îndestulătoare, din cealaltă parte. 

Şi episcopii ortodocși, nedreptățiți de Guver- 
nul trecut la împărțirea subvenției de Stat, se 
presintă, făgăduind sprijinul lor. D. Manoilescu 
se arată încîntat de buna primire de la Timi- 
şoara, unde candidează: ca ministru național-țe- 
rănist nu i sa manifestat atîta simpatie. 


La capătul peregrinărilor mele, în cursul că- 
rora am găsit numai ordine şi linişte, aflu re- 
sultatul alegerilor la Cameră, făcute la 1-iu Iu- 
nie. Am luat cele patruzeci la sută, care, după 
legea liberală, ni dau dreptul la şaizeci; dintre 
principalii noștri adversari se aleg vre-o treizeci. 
Celelalte grupări sînt represintate slab. La Senat 
resultatele sînt şi mai favorabile. Ceia ce aduce 
o deslănțuire de insulte cum nu s'a mai pomenit 
la noi: „Aventura” trebuia, firește, să cadă în 
alegeri, care sînt pentru d. Maniu „un scandal 
european”. A doua zi după săvîrşirea lor li- 
beralii îşi ieau, fireşte, cum ni era angajamentul, 
întreaga libertate de acţiune. Profesorul Haţie- 
ganu, pretextînd boala, declară că se retrage, 
recomandind ca sub-secretari de Stat represintind 
Ardealul pe părintele Şt. Meteş şi profesorul 
Stanciu; dar stăruinţile Regelui îl fac să mai 
rămiîie. La atacurile contra Guvernului se adau- 
gă campania contra Suveranului, a cării origine 
o cunoșteam bine, dar nu puteam face nimic 
pentru ca s'o oprim. Anume domenii vor con- 
tinua să-mi rămiie închise. 

Se va adăugi, după aceiaşi înaltă dorinţă, şi, 
pentru Basarabia, generalul Răşcanu. Refus pen- 
tru moment un subsecretariat al presei pentru 
d. Pangal. La Ministeriul mieu, de şi dublu, 
n'am niciunul, 


VIII. 
Sesiunea parlamentului din Iunie. 


Parlamentul se deschide la 16 Iunie, cu un 
Mesagiu în care se anunță multe legi, dar ele 
nu sînt, în mare parte, decît răspunsul la ace- 
lea plecate dintr'un punct de vedere care nu eal 
nostru şi pe care ţara nu le-a înţeles şi nu le-a 
primit. Supt buna presidare, plină de o uimi- 
toare tinereţă, a d-lui Cuza, cu care revin la ve- 
chile noastre relaţii, pe care el arată că le doria 
de mult reluate, se lichidează în cîteva zile con- 
testaţiile abusurilor, care se datoresc unor mora- 
vuri administrative pe care nu le puteam stirpi 
în cîteva săptămîni. Comuniștii sînt înlătu- 
rați pentru un viciu de formă, şi încercarea 
lor de a manifesta pe stradă e zădărnicită. 

In fruntea Corpurilor Legiuitoare stau oameni 
de autoritatea d-lor Pompei şi M. Sadoveanu. 

La 23 Iunie, înainte de a începe o operă le- 
gislativă grea, dar necesară, d. Maniu recurge 
la un nou plan de luptă. Părăseşte, demisio- 
nînd şi din Cameră, locul său de conducător al 
naţional-țerăniştilor, trecînd puterile asupra d- 
lui Mihalache. Apoi se convoacă la Cluj pe ziua 


54 DOI ANI DE 


de 4 Iulie o adunare pentru ca, atacînd pe 
Rege, să se ceară revenirea „exilatului”. 

Dar Parlamentul, care va primi cel d'intăiu 
budget rectificativ, cu foarte importante redu- 
ceri, începe o operă în care pentru întăia 
oară legi importante, ca aceia a bacalaurea- 
tului şi a autonomiei universitare, cu care se 
începe reforma învăţămîntului, vor fi discutate 
obiectiv de toate partidele şi votate aproape cu 
unanimitate. Se schimbă legea învăţămîntului 
secundar şi a organisaţiei Ministeriului de Ins- 
trucţie. Trece şi legea sanitară a d-rului Canta- 
cuzino şi aceia a d-lui lonescu-Siseşti prin care 
se ridică printr'o primă de Stat preţul cereale- 
lor. Şi adversarii trebuie să recunoască în re- 
organisarea totală a arhaicei instrucţii publice 
ideia, regeneratoare, în adevăr nouă, de a in- 
troduce în vechea casarmă, oarbă, mucedă, stă- 
pînită de teroarea catedrei şi de anonimatul 
birourilor ministeriale, o atmosferă de liber- 
tate şi de răspundere, de iniţiativă la profesorul 
care nu stă cu ochii îndreplaţi către stăpîn. 

Şi budgetul, atît de amputat, cu durerea că 
mă atingeam, la Instrucție, de creaţiuni şcolare 
vechi, la care era o zestre adunată şi în care 
trăia un suflet, trece, în ciuda criticelor de amă- 
nunte şi relelor prevestiri de viitor. Toată lu- 
mea, care poate lucra acum împreună supt o 
conducere care evită orice recriminaţii zădar- 
nice şi orice jigniri personale, îşi dă samă că o 
asifel de uşurare a sarcinilor Statului nu se pu 


RESTAURAŢIE 55 


tea face supt un guvern de partid, cît de bun, 
care trebuie, dacă nu e condus de un indiferent 
faţă de asemenea interese, ca bătrînul Sturdza, 
să-şi menajeze clientela, ţiind samă și de spi- 
ritul public. 


Dar o parte din această oposiţie, care se arată 
în Parlament aşa de înţelegătoare pentru nevoile 
terii şi pentru bunele noastre intenţii, unite 
cu oarecare pricepere la departamentele noas- 
tre, agită aiurea, acolo unde, odată ce s'a numit 
un Ministeriu, ușa piîrilor ar trebui să fie în- 
chisă. Dacă d. Duca se mulțămeşte cu cîte un 
discurs răsunălor, menit să arăte că partidul 
său e liber de orice legături, dacă mareșalul A- 
verescu, acum în străinătate, lasă să se anunţe 
că vine la putere pe ziua de 6 August precis, 
naţional-țerăniştii, cari tună și îulgeră la Cluj, 
lovind în Suveranul care a lucrat „neconstituţio- 
nai” cînd a chemat un Guvern fără caracter de 
partid, găsesc răpede cheia la uşa de din dos a 
Palatului, pe care, de altfel, supt Regenţă, o cu- 
nosteau aşa de bine 

Regele e convins că trebuie rectificată frasa 
din Mesagiu, scrisă de mine, în care e vorba de 
„popoarele? din Romănia în fruntea cărora stă 
al nostru şi allă parte în care se spune că Ar- 
dealul n'a dat tot ce se aştepta de la dînsul: vor- 
beşte deci de meritele Ardealului şi de carac- 
terul unitar al Statului. Un regim se poate însă 
înlătura, cînd nu place, dar criticarea, dojeni- 

rea fui, punerea la punci îl slăbesc în dauna 
Coroanei înseși, care, întrun regim constituţio- 
nal, nu poate să lucreze direct. Și, în aceiaşi 
vreme cînd „Patria” tratează pe miniştri ca 
pe cei din urmă bandiți, şi totuşi oprim în loc 
sancţiunile, ni se recomandă să cruțăm pe na- 
ţional-ţerănişii, cari s'au plîns că sînt cei mai 
prigoniţi. 

Şi de aiurea, nu departe de mine, se urmează 
o acţiune asămănătoare asupra Suveranului, a 
cărui tinereță poate fi influenţată şi de criticele 
unei prese cu meşteşug asmuţaie asupra mea. 
Incep a căpăta în ochii Regelui înfăţişarea u- 
nui visător aproape netrebnic: mi se reco- 
mandă să înlocuiesc pe secreiarul general de la 
Instrucție, prof. Fortunescu, om foarte cult, onest 
şi blind, dar în luptă cu nu ştiu cine de la Craio- 
va, ceia ce lămureşte campania contra lui, prin- 
trun om energic, căci — mi se observă indul- 
gent față de defectele mele fireşti — nu e bine, 
fiind şi el „visător”, să fim la Ministeriu doi. 

Sînt adus, la 13 Iulie, să rog pe Suveran, faţă 
de care am şi alte sentimente decît acelea cu 
care e dator un ministru, ca, păstrînd legăturile 
cu oposiţia, la care ţine, să arăte în public gu- 
vernului acea încredere fără care el nu putea 
lucra, ceia ce sa făcut prin telegrama la des- 
chiderea cursurilor de la Vălenii. 


1 „Din tot sufletul vă mulțămesc pentru frumoasele gîndur 
ce mi le adresaţi cu prilejul deschiderii cursurilor de vară 

Am primit fără niciun amestec personal tre- 
cerea la Banca Naţională a d-lui Manoilescu, în 
locul d-lui Angelescu, al cărui proces cu înain- 
tașul său se pierduse; noul ministru de Comerţ 
e rectorul Politehnicei din Bucureşti, d. Vasiles- 
cu Karpen. Profesorul Haţieganu n'a mai pu- 
tul îi oprit de a demisiona şi, la plecare, re- 
fusă înlocuirea lui cu d. Sextil Pușcariu. Ardea- 
lul va fi represintat în Ministeriu prin d. Va- 
ler Pop, pe care abia-l cunoşteam şi ale cărui 
mari calităţi, de talent și de măsură, eram de- 
parte de a le bănui în acel moment. 

In aceste împrejurări se închid Camerele, 
după b sesiune plină de un lucru spornic, pe 
care nu-l întrerup decît rare ori luptele între 
partide şi pe care izbuteşte a-l stăpîni şi con- 
duce vădita desinteresare a unor oameni cari 
mau în vedere decît binele terii. 


de la Văleni, opera atit de frumoasă, de adîncă însemnătate 

naţională şi patriotică, ce aţi întreprins acum aproape două- 

zeci de ani. Astăzi aveți prilejul $o desăvirșiți împre- 

ună cu întreg guvernul spre mai marele bine al patriei 
i spre complecta mea mulțămire.*“ 


IX. 
O vară de pîri, calomnii şi intrigi. 


De la noul budget se aştepta o îndreptare a 
situației financiare. Ea nu mi-a fost înfăţişată 
ca periculoasă. Am găsit numai greutăți în satis- 
facerea nevoilor armatei, ministrul Amza, în 
Consiliul de la 9 Iulie, presidat de Rege, arătînd 
nevoia de a avea cele două miliarde angajate şi 
de a nu face la Geneva, unde se discuta chestia 
desarmării, o declarație camuflată. Fusese vorba 
de un imposit pe desfacerea vinului, de o taxă 
pe sentințele judecătoreşti. S'a deplorat scăderea 
prețului grînelor. 

Dar la punerea în aplicare a convenției cu 
Germania, care putea să cumpere orzul nostru, 
nu s'a ajuns. Delegații germani, cari trebu- 
iau să negocieze la București, chemaţi prea 
răpede de însărcinatul de afaceri al Reichu- 
lui, d. Kirchholtes, sosiseră, în Maiu, tocmai 
cînd éra conferinţa Micii Inţelegeri. Ministrul de 
Exlerne i-a reținut deci la Cernăuţi, ceia ce a 
adus supărare și declaraţia că, dacă sc, reiau 
discuţiile, nu poate fi decît la Berlin. Ele s'au 
şi reluat, dar se doria neîncheiareala un loc şi 
întrun moment care, tot vînturîndu-se chestia 
Anschlussului ni-ar fi dat aierul că am primit o 

demonstraţie, la care nu se putea învoi, oricare 
ar fi fost avantagiile, loaialitatea noastră față de 
Franța. S'a întrebat deci la Paris, apoi conven- 
ţia s'a încheiat cu învoirea puternicii noastre 
aliate, dar, fiindcă totuşi bănuiam că şi în în- 
voirea aceasta este o reservă şi o bănuială, cum 
ni-o dovedia o parte din presa parisiană, con- 
iinuu duşmană guvernului, am zăbovit aplica- 
rea. 

La un împrumut, consecvent cu toată po- 
litica mea de vechiu gospodar moldovean, nu 
voiam să mă plec. In Consiliul presidat de Rege, 
am vorbit neted: „la începerea negocierilor mă 
duc la mine acasă”. De altfel o anume atitudine 
a finanţei creditoare a isprăvit prin a indigna şi 
pe colegul mieu de la Finanţe, care îmi mărtu- 
risia, în ziua de 7 Iulie, că, la capătul unei în- 
trevederi nervoase, a spus interlocutorilor săi 
aceste cuvinte: „Am fost supt Turci, am suferit 
ocupaţia germană;, acuma sîntem supuşi ban- 
cherilor apuseni: o primim, dar cu cît nc-aţi 
cumpărat?” I s'a raspuns cu o adevărată înfrun- 
tare de nerecunoştinţă. 


După închiderea Camerelor, urmată de un ban- 
chet d-lui Argetoianu, la a cărui lăudare adău- 
giam glasul mieu sincer, ocupațiile mele cul- 
turale, la Vălenii-de-Munte, de care n'am înţeles 
să mă despart, cum nici, pănă atunci, de lecţiile 
mele la Universitate şi la Academia de Comerţ, 
dădeau şi mai mari posibilităţi intrigilor, pe ca- 

re le prevedeam, — fără a voi să li opun nici 
banul ţerii, nici, prea des, contra-otrava desmiil- 
țirilor—, acelor intrigi nemernice şi neruşinate, 
inedite şi în conrupţia politicei noastre, care 
au fost arma principală contra unui Minis- 
teriu menit a dispărea fără să fi dovedit tot 
ce putea în alte împrejurări, fără fricțiuni in- 
terne şi fără necontenite înfrinări în acţiunea lui. 


Chestia raporturilor Suveranului cu oposiţia 
național-țerănistă, care n'a scăzut o clipă to- 
nul ferocelor atacuri contra guvernului, ca şi 
cum mar fi fost abia trei luni de la o guver- 
nare isprăvită prin usarea totală şi compro- 
miterea recunoscută şi de Regele, s'a pus din 
nou cu prilejul serbărilor nunţii la Sinaia a 
Principesei Ileana. 

Transcriu din notele mele: „23 Iulie. Re 
gelui i-am cerut la presintarea darului să nu 
fie prea îmbielşugat în amabilități faţă de 
Maniu şi ai lui. Nu pentru mine, care sînt în 
„Serviciu comandat” și gata oricînd să plec, 
ci ca să nu se creadă că Regele a capitulat 
înaintea celui mai îndrăzneţ.” Regele-mi răs- 
punde că va păstra măsura; el ţine numai ca 
partidele, trimese la refacere, să nu rămiie în 
rele raporturi cu Coroana, care va trebui cînd- 
va să aibă din nou nevoie de serviciile lor. 
l-am spus că schimbări de guvern odată la 
trei luni ar face fara ridiculă.” 

Șefii partidului naţional-țerănesc veniseră pen- 
tru negocierile de pace, lăsîndu-se greu la a- 


RESTAURAŢIE 61 


mabilități pe care le calculau în minute (,„,două- 
zeci de minute” peniru d. Maniu, care poartă 
„de silă” colanul Ordinului Ferdinand). D. Goga 
e ofensat de atenţiile evidente, pe care mi le 
Semnalează, de altfel, cu ironie, Curtea. D-sa, 
îmi spune: „Ardelenii (aceştia) trebuie stăpi- 
niţi cu forța. Cu acestăalt sistem, unde ajungem? 
Dacă Regele ţine samă numai de aceia de ale 
căror sentimente nu e sigur, atunci ce să facă 
el: să arunce în suflet îndoiala şi falşele speran- 
ţe?”. La sfîrşit „Regele-mi spune că Maniu sa 
explicat. Doreşte să fie primit în audiență pen- 
tru a da mai întinse lămuriri; de aceia va 
mai rămînea la Sinaia cîteva zile după nuntă”. 

Nu mă las liniştit de ce-mi comunică d. Mun- 
teanu-Rîmnic despre o audienţă la Suveran, 
în care „s'ar fi spus că mă bucur de toată în- 
crederea, cu toate relaţiile reluate cu Ardelenii: 
acest guvern şi acest Parlament îşi vor face 
opera potrivit şi cu intenţiile lui însuşi, ale Re- 
gelui, timp de patru ani”. Audienţa d-lui Ma- 
niu ar fi cuprins mai mult plîngeri pentru că 
țerăniştii şi „chemăriştii” în oposiţia față de 
dînsul sînt încurajați de la Curte. Și de la colegul 
mieu Argetoianu aflu totuşi lămuriri corespun- 
zătoare: plingerile au privit „camarila”, „trădă- 
torii Ardealului” şi pe d. Iunian, şi declaraţia că, 
fără această piedecă, ar sta „la disposiţia Co- 
roanei”. O nouă audienţă, la 8 August, îmi arată 
că, dacă d. Maniu n'a cîştigat partida, d. Vaida 
e un om cu care, la Palat, se poate vorbi. 


X. 
Sfirşit de vacanțe între alte intrigi şi insulte. 


Puterea sufletească de care are nevoie un Gu- 
vern chemat la o operă în adevăr revoluționară 
— şi pentru aceasta mă pregătisem în cursul 
unei aşteptări de patru decenii—, era, din acel 
moment chiar, zdrobită. Dacă am continual să 
girez afacerile, era din două motive: unul, pen- 
tru a desăvîrşi o operă şcolară la care de mult 
mă gîndiam. Şi, pentru al doilea motiv, las să 
urmeze notele mele: „28 Iulie... Spun genera- 
lului Popovici, care-mi aduce prețioase memorii 
cu privire la Basarabia, că, de fapt, nu eu gu- 
vernez şi că din planurile mele de la început 
puţin a rămas. Dacă nu plec înaintea curteni- 
rii naţional-ţerăniștilor şi a autonomiei complecte 
a trei Ministere, e ca să nu fie după mine şi 
mai rău. N'am niciun amestec dincolo de marge- 
nile stricte ale Ministeriului mieu”. 

In acel moment se deslănţuieşte o campanie, 
vădit înteţită, a unor pretinşi represintanţi ex- 
clusivi ai corpului didactic contra ministrului 
care, fireşte de plăcerea lui, distruge şcoli, din 
tre care unele erau total inutile, de şi scăpaseră 

la prima operaţie de ușurare, făcută de predece- 
sorul mieu la Instrucție. Cu amestecul cuiva care, 
ani de zile, fusese unul dintre cei mai călduroşi 
aderenţi ai miei, care plecase şi se oferise d-lui 
Mihalache şi, răspins la Galaţi, devenise acum 
exponentul învăţătorilor, dintre cari, după lege, 
la capătul unor nesfîrşite concedii, făcea parte 
tot aşa de puţin ca şi d. Mihalache însuşi, a- 
ceastă campanie de insinuări şi de insulte va 
conlinua toată vara. Se va vedea un gest de duş- 
mănie față de învăţători din prevederea noii 
legi, făcută fără consultarea lor, care li dă in- 
spectori din corpul secundar. Se vor lua în ris, 
de presa partidelor şi de cea „independentă”, mă- 
suri ca redeschiderea şcolilor la 1-iu Septembre, 
se va face din mine tiranul ridicul care vreau 
să încalţ cu saboţi pe copii. Dar mai ales mi se 
va cere vehement, mie, plata salariilor întîr- 
ziate. 

Ziarele dau cea mai largă publicitate manifesia- 
ţiilor necuviincioase ale d-lui 'Țoni, care e şi de- 
putat ales pe lista „Uniunii Naţionale”. Un om 
de superioritatea intelectuală a d-lui C. R. Mo- 
tru, acum membru al partidului naţional-ţeră- 
nesc, designat pentru Instrucție, se adaugă la 
această campanie. Scrisorile anonime de injurii, 
cu care nu eram deprins, încep a sosi, şi ele 
nu vor mai conteni, zilnic, abjecte, vădind o pro- 
fundă decădere morală la cărturari. Cea mai 
complectă lipsă de recunoştinţă faţă de omul de 
cultură se va uni, la un grup de băieţi obraz- 

nici, cu lipsa complectă de respect pentru au- 
torilate. 

Sînt presintat şi ca un profitor, care din 
banii Statului mi-am făcut vilele de la Sinaia şi 
Mangalia. Şi toate acestea se vor aduce neconte- 
nit înaintea Suveranului, care m'a şi întrebat ce 
e cu „desființarea şcolilor”. Cum nu mă pot 
duce la serbările de la Constanţa, se face, pe a- 
nume persoane, din aceasta un nou prilej de in- 
frigă față de Regele. 

Și, totuşi, la primele pliîngeri, eu luasem mă- 
suri, întrebînd foarte serios pe sub-secretarul de 
Stat de la Finanţe, d. Brătescu, care-mi mărturi- 
sia la 13 August că „încasările sînt mai proaste 
ca anul trecut şi lunile „bune” n'au dat niciun 
spor”. Ii dau mai multe sfaturi de bun simț cu 
privire la plata corpului didactic şi a preoţilor. 
Arată că a luat, discret, măsuri pentru plata lor. 
E vorba de a se da perceptorilor sarcina admi- 
nistratorilor financiari. 


In mijlocul acestor îngrijorări întemeiate, în 
momentul cînd în Bucovina, după mărturisirea 
deputatului Popovici Taşcă, era teamă de o ex- 
plesie la sate, urmărite de execuţii pentru cămă- 
tari şi copleşite de taxe—, ministrul de Finanţe, 
din motive de credit, nu era pentru o lege a ho- 
mesteadului, care ar fi asigurat ţeranului dator 
casa şi un hectar de teren—, se produce, la Bucu- 
reşti, catastrofa băncilor mari. Banca Bercovici 
cade întăiu. 

Părerea ministrului de Finanţe, împărtăşită 

şi de Suveran, pe care-l impresionau casuri ana- 
loage din străinătate, mai ales din Germania, si- 
lită a întrebuința măsuri extreme, era că, în in- 
teresul miilor de mici deponențţi, Statul trebuie 
să intervie. Grăbit de împrejurări, d. Argeto- 
ianu nu poate lua contact cu mine, care conti- 
nuam să fiu la ţară, şi creiază un Sindicat al 
marilor bănci, lucrînd cu un deposit la Banca 
Naţională. Intr'un Consiliu ţinut la Sinaia — a- 
legerea acestui loc provoacă, o nouă serie de a- 
tacuri contra ministrului indolent, care nu lu~ 
crează la biroul său, ca şi cum aş fi avut, ca 
predecesorii miei, datoria de a aranja acolo afa- 
cerile partisanilor,— d. Argetoianu face o clară 
expunere a situaţiei şi a măsurilor menite să 
garanteze, nu pe bancheri ca atari, ci cele 
„douăzeci şi cinci de miliarde economii” care 
li s'au încredinţat. Statul a pus bani la disposi- 
ție, dar sînt probabilități că prin garanţia pe 
care a oferit-o nu va pierde, — în orice cas, nu 
mai mult ca un miliard. Banca Romănească, 
neatinsă de crisă, s'a grăbii să sprijine institu- 
ţiile amenințate. 


După osteneala primirii d-lui Venizelos şi în- 
tovărăşirii lui pănă la Constanţa, îmi dau drep- 
tul unei săptămîni la Mangalia. Se profită de 
depărlarea mea pentru a se monta cea mai stu- 
pidă din intrigi. 

Reproduc notele mele pentru „casul” de la 
Mangalia: 

„25 August. Delegaţie de agricultori. Se pling 
de legea lui Şiseşti: vreau prima pe hectar. 
Cer ajutor ca să nu fie împliniţi pentru datorii, 
ori să se stabilească un minimum de valoare 
a averii urmărite. Li răspund că, pentru datorii, 
se vor înoi ordinele de păsuire, aprobate şi de 
Argetoianu. Pentru legea lui Şiscşti, să mai con- 
tinue experienţa. Ii îndemn să se constituie în 
sindicat — aveau unul, dar cu alte scopuri,—şi, 
din partea noastră, am sili băncile, ajutate de 
Stai. să stea de vorbă cu dînşii. Dar îi întreb 
de ce, atunci cînd se prăda ţara, n'au zis nimic. 
— Fiindcă am fost buni şi proşti. Au lacrimile 
în ochi”. 

Atât. Dar, cum se plîngeau că li se protestă 
polițele, li-am spus că vremurile sînt așa încît 
şi cel mai bun gospodar poate să aibă o astfel 
de neplăccre, fără a se socoli desonorat: şi mie 
mi s'au protestat poliți pe care le neglijasem, și 
le-am plătit. Iar, cum un om mai simplu stri- 
gase, la capătul lămuririlor mele, că „el e des- 
perat”, i-am spus, glumind: „Nu; fiindcă aici e 
casa mea, colo e Marea: dacă erai în adevăr des- 
perat, la Mare te duceai”. Prefectul de Cons- 
tanţa era martur, şi a putut adeveri. 

Indată un pamflet constănţean, „Dobrogea 
Nouă”, anunţă că am recomandat neplata po- 
liţilor, dîndu-mă ca exemplu pe mine însumi, 
şi am trimes pe visiiatorii miei să se arunce în 
Mare Ministrului de Finanţe i se spune că am 
de aprobat măsurile lui privitoare la bănci, şi 

e nevoie să dăm îinpreună comunicatul care a- 
firmă unitatea noastră de vederi. 

Și, astfel, se urmăreşte vechea intrigă a ne- 
înțelegerilor dintre noi, eu fiind numai para- 
vanul în dosul căruia guvernează cum crede, d. 
Argetoianu. Şi „Epoca” se uneşte la campania 
nedreaptă. Voiu fi presintat ca fraudator al Mi- 
nisteriului mieu, ca acela care prin crearea de 
biblioteci, musee şi arhive vreau să sărăcesc 
Statul. Articolele, rare, care-mi ieau apărarea, 
mă jignesc prin patronagiul pe care-l acordă 
greşelilor mele. 

D. Manoilescu, care e şi el la Mangalia, şi-mi 
dă lămuriri cu privire la preluările de porto- 
folii de către Stat, măsură contractuala, dar care 
mă supără prin aplicarea ci, îmi arata pentru a- 
ceastă luptă furioasă o origine pe care refus s’o 
admit. Sînt însă indicii care mă neliniştesc. 
Are cineva interes la venirea liberalilor d-lui 
Duca? Atîla ar mai rămnînca după situaţia cîști- 
gală la Curte de naţional-țerănişti. Oricum să 
fie, şi situaţiile cele mai grele şi mai neplăcute 
se resolvă mai bine prin puţină sinceritate. 

Că s'a lucrat în lipsa mea şi la Sinaia, a- 
ceasta o văd în audiența mea de la 5 Septem- 
bra, după examenul de sfîrşit de an al Moş- 
tenitorului Tronului. Intrebarea Regelui: „ce a 
fost cu declaraţiile de la Mangalia” mă pune oa- 
recum în situația unui prevenit, care trebuie să 
asculte şi sfatul de „a fi mai precaut, ca să evit 
asemenea interpretări” Cum, la Mangalia, ară- 

tasem unui ziarist că Ministeriul l-am primit 
de la Suveran, afară de cei doi designaţi de 
mine, o altă dojană-mi vine pentru deosebirea 
ce aş fi făcut între „miniştrii regelui” şi „mi- 
niştrii miei”. Proiectul lui Hamnangiu de unifi- 
care a codurilor e răspins cu supărare. Iar, 
cînd întreb de data redeschiderii Corpurilor le- 
giuiloare, răspunsul e: „l-iu Novembre poate, 
fiindcă Argetoianu are nevoie de Camere pen- 
tru budget”. Cum trebuie să merg la Paris pen- 
tra primirea supremei distincţii care e doc- 
toratul de onoare, propun ziua de 5, şi al doilea 
răspuns îmi pare evasiv. 

Deprins în toată viața mea a ajuta, dar nu 
a servi, în sensul obişnuit şi brutal al cuvîntu- 
lui, spun la ieşire d-lui Manoilescu, care se pre- 
gătia să între,— iarăşi citez din notele mele: 
„Puterea mea de lucru e zdrobită. Bănuielile pe 
care, de altfel, toată lumea mi le suggerează, 
mi se întăresc. Se lucrează, vădit, contra inca. 
Aşa fiind, să mi se vorbească limpede şi voiu 
primi răspunsul fără supărare. „Venit ca prim- 
ministru, sînt gata să plec ca profesorul Iorga. şi 
nu mă voiu simţi scăzut cu nimic”. 

„Pe cine aş putea pune în loc?”, e răspunsul 
adus de d. Manoilescu. Cum cer o dovadă pu- 
blică de încredere, mi se fixează o audienţă 
de asigurare. 

Astfel, la 6 Septembre am prilejul de a expu- 
ne Suveranului, prevenit contra mea, ceia ce 
urmează: „N'am putut face ce doriam, pentru 

că nu s'a mai păstrat atitudinea de la sfîrşitul 
lui April: de luptă contra politicei trecutului. 
S'a adaus campania de calomnii în care am 
fost lăsat cu totul singur şi neamestecul mieu 
în chestia băncilor”. Inţeleg temperamente deo- 
sebit de al mieu, dar nu pot admite ca de pe 
urma lor să sufăr pe nedrept 

Asigurările sînt repetate şi calde, dar rea- 
pare „visătorul nemetodic” care aş fi eu. Ieşind, 
nu mă pot hotărî la repetarea demisiei, dar 
încă odată simt ce falsă e posiţia cuiva silit să 
lucreze fără sprijin, în prețuirea de sus ca şi 
în acea înțelegere de jos care mi-a lipsit tot- 
deauna. Faţă de ce ar însemna însă întoarcerea 
la ce a fost sau venirea la un regim liberal, în 
care din prima clipă Regele arsta de pază, con- 
ştiinţa mea îmi impune să-mi duc mai departe 
crucea, care se face tot mai grea. 

O nouă audienţă, la 12 Septembre, mă face 
să simt că se continuă campania contra mea: 
a ajuns la Regele şi păcatul mieu de a deschide 
şcolile la 1-iu Septembre, pe care trebuie să-l 
justitic. 

Şi totuşi, la congresul Ligii Culturale în Foc- 
şani, o nouă telegramă regală vorbeşte de mun- 
ca pe care Guvernul are a o depune pentru țară, 
ceia ce deschide perspective pentru viitor. 

Oposiţia se încurajează în această vacanţă 
în care nu i se poate răspunde în faţă, ca la 
Parlament. D-rul Lupu vede o „prăpastie” că- 
tre care duc ţara; d. Madgearu, care n'a cer- 


70 DOI ANI DE RESTAURAŢIE 


cetat pentru a-mi spune că Franța, în toate in- 
timitățile căreia ar îi pătruns, nu va îngădui, 
din causa trecutului său, pe d. Argetoianu, ca- 
racterisează formaţia ministerială ca „abracada- 
brantă”, iar d. Mihalache, un om modest, de- 
clară că tolerează „baraca” noastră, pe care ar 
putea-o da jos dintr'o „lovitură de picior”. „Uni- 
versul” mă presintă din nou ca adversar al 
Franciei, unde stau să mă duc, şi trebuie să-i 
adresez o scrisoare, pe care „Le Temps” o va 
reproduce. Și Congresul interparlamentar îmi dă 
prilejul unor precisări pe care le puteam crede 
definitive. În străinătate se cîştigă contra noas- 
tră şi Seton Watson, totuși un prieten personal, 
care, în P'Esprit International, califică alegerile 
noastre ca „o prostituire a metodelor electorale”, 
care a dat Romănia „în puterea unei coterii 
cinice şi iresponsabile”. 


XI. 


Noile greutăți budgetare. 


Situația financiară se făcea tot mai rea. O 
nouă şi adîncă tăietură în budget, care, cu cea- 
laltă din Iunie, l-ar reduce de la 40 de miliarde 
la 25, se arată ca absolut necesară. In marea ne- 
voie de a găsi bani fără acel împrumut de care 
nu vreau să aud, chiar dacă ar fi posibil, minis- 
trul de Finanţe, care plănuieşte şi o unificare 
a salariilor, se gîndeşte a trece o parte din bud- 
getul şcolilor la Prefecturi, unde mai sînt fon- 
duri. şi la comune; învățătorii cari sînt directori 
de bancă mwar mai fi plătiți. 

Peste cîteva zile, la 10 Octombre, d. Argeto- 
ianu îmi cere oficial, în scris, „suprimarea cla- 
selor puţin frecventate, a şcolilor de comerţ de 
la sate şi lăsarea în sama comunelor a unei 
jumătăți din budgetul şcolilor primare, restul 
avînd a fi vărsat de Stat tot comunelor”. 

E o măsură la care nu mă pot învoi și, dea 
doua zi, adresez Regelui acest memoriu: 


„Maiestate, 

Ministeriul Maiestăţii Voastre e preocupat să 
găsească mijloacele trebuitoare pentru a aco- 
moda sarcinile Statului cu ceia ce-i poate pune 
Ja disposiţie o societate greu lovită economic 

prin crisa mondială şi de mult incapabilă de 
a susținea în adevăr din sărăcia ei o cladire po- 
litică atît de grea. 

Pentru aceasta colegul mieu ministrul de Fi- 
nanțe mi-a presintat un program de reduceri 
care ar trebui adus la îndeplinire imediat. 

Cred că el resullă din consfătuirile sale cu 
Maiestatea Voastră şi de aceia îmi permit a 
expune şi Maiestății Voastre punctul mieu de 
vedere, verifical asupra realităļilor înseşi ale 
ţerii. 

Suprimarea pentru a treia oară a unor şcoli 
socotite superflue va fi o grea lovitură atîtor 
familii pe care măsura le-ar arunca în misc- 
rie şi desperare, nerămînîndu-li alta decît pers- 
pectiva sinuciderii sau a morţii de foame. Cu i- 
nima împovărată și la această exlremă mä- 
sură încă aş consimțţi, îngăduindu-mi-se anu- 
me menajamente. 

Dar este una care, aşa cum mi se presintă, e 
impracticabilă şi a cării răspundere n'aş putea-o 
lua: 

Colegul mieu îmi vorbise de lrecerea unei 
părți din budgetul învățămîntului primar la 
comune şi la judeţe. Am întrebat dacă aces- 
tea, mai ales comunele, pot suporla această 
sarcină, şi am fost asigurat că judeţele o pot. 
Acuma însă mi se cere ca jumălate din bud- 
getul acestor şcoli să treacă la comune singure, 
partea Statului trebuind să li fie vărsată tot lor. 

Dar cele mai multe comune rurale au bud- 

gele ridicol de mici şi plata prin primărie ar 
pune pe învăţător la disposiţia primarului in- 
culi şi aservit politicei. 

In loc de aceasta sar putea ca anumite veni- 
turi ale comunelor şi judeţelor să treacă la 
Stat, pentru ca acesta să-şi poată plăti învăţă- 
torii. 

Alifel ar fi să se distrugă învățamîntul de 
basă, pe care Maiestatea Voastră a declarat că-l 
socoate principalul, şi nu eu aş fi ministrul care 
să presidez la această operă de distrugere. 

Dar orice sacrificiu la şcoli trebuie accepiat 
numai cînd celelalte Ministere ar face reduceri 
corespunzătoare. 

Legaţii împovărate cu funcţionari inutili. bi- 
rourile cu superfluităţi birocratice, creaţiunile 
făcute cu atîta îmbielşugare la Ministeriul Mun- 
cii supt regimul trecut, subsecretariatele inutile 
trebuie să sufere ceia ce se cere departamentului 
mieu. 

O discuţie în adevăr folositoare nu se poate 
face decît întrun Consiliu de miniştri presidai 
de Maiestatea Voastră, care şi-a arătat, la orice 
prilej, dorința ca, față de un Ministeriu care 
wa fost impus de luptele de partid, să aibă cu- 
vîntul hotărîtor. 

Imi permit deci a solicita de la Maiestaţea 
Voastră presidarea unui Consiliu de miniştri în 
cea mai mare grabă, dacă se poate chiar Marţi, 
pentru ca decisiunile luate de noi să-mi arăte 
dacă mai pot purta cu conştiinţa liniştită sar- 

cina cu care Maiestatea Voastră a binevoit a mă 
onora, iar eu am primit-o la anii miei destul 
de înaintați ca un sacrificiu greu, pe care-l da- 
toresc Maiestății Voastre personal, pentru care 
ame avut în zile rele și în zile bune atita iu- 
bire, și Ţerii, față de care ca și față de Ma- 
iestatea Voastră răspund. 

Al Maiestăţii Voastre  prea-supus și plecat 
servitor. 

Ministrul Instrucţiei și Cultelor, preşedinte 
al Consiliului de miniștri. 

Vălenii-de-Munte, 11 Octombre 1931.” 


Comunicîndu-i ministrului de Finanţe aceste 
observaţii, întîmpin o nervositate pe care o scu- 
sează grelele griji care apasă asupra lui, dar 
care, firește, nu mă face a părăsi punctul mieu 
de vedere: că plata de către comune se poate 
face, în parte, numai prin organele de Stat. 
El este aprobat și de Rege. 

In audiența aceasta de la 12 Octombre revin 
asupra situaţiei guvernului, care nu are a se te- 
me de Parlament, nici de opinia publică sană- 
toasă, nici de străinătatea informată, ci numai de. 
intrigile care necontenit se strecoară și care tre- 
buie tăiate odată ca să putem lucra cu inima în- 
treagă. „Regele trebuie să nu atîrne de nimeni, 
să fie liber. Nici să nu se amestece în viaţa 
partidelor, asupra cărora păsirez vechile păreri, 
dar înțeleg ca el să aibă legături cu ele, trebuind 
să ajungă cîndva şi la un guvern de partid, 
însă la vremea lui. Pănă atunci e necesar să 

susție Guvernul său, măsurînd ce se dă adver- 
sarilor lui... Un Guvern de patru ani ar dovedi 
că hotăriîrile Regelui nu se schimbă continuu. 
Și slabul Guvern de patru ani al lui I. I. Brătia- 
nu a fost un mijloc de consolidare a ţerii. Pa- 
tra guverne bune, dar scurte, nu fac cît un sin- 
gur Guvern rău. O spun principial. Altfel, cum 
m'am cerut, nu mă importă plecarea. Dar, ru- 
gat, am alte drepturi decît un şef de Guvern 
obişnuit”. 

Din partea sa, Regele, hotărit a nu interveni 
în lupta pentru şefie din partidul naţional-ţe- 
răvesc, pe care vădit îl urmărește în toate ac- 
țiunile lui, a aflat de intenţia d-lui Iunian de a 
așeza în frunte pe d. Titulescu: părerile asupra 
acestuia, reținut zece zile după numirea mea, 
acoperit de atenţii, propus ca ministru de Ex- 
terne (şi n'am putut primi), apoi considerat ca 
inspiratorul campaniei contra Coroanei pănă în- 
tr'atita încît sa pus chestia înlocuirii lui, care, 
lăsînd locul de la Londra tînărului Tillea, ar 
fi fost însărcinat cu conducerea generală a poli- 
ticei romănești, sau schimbat cu totul, pen- 
tru interese de oportunitate. Cum fusese vorba 
de schimbări de persoane în Ministeriu şi d. 
Argetoianu credea că sar putea face printr'o 
demisie şi o numire a mea din nou, arăt că, 
orice sar avea conira inor miniştri, eu nu 
pot primi sistemul: „am avea aierul unor poma- 
naşii reconfirmaţi”. 

Situaţia i se pare însă Regelui astfel încit, 
de ziua nașterii sale, răspunde felicitărilor Gu- 

vernului în aceşti termeni, cari sînt cei în ade- 
văr culeşi de colonelul Stoicescu: 

„Domnule Preşedinte, am fost foarte viu şi a- 
dînc mişcat de cuvintele calde rostite din tot 
sufletul şi cu toată convingerea. Pentru mine è o 
mare mîngiiere în aceste zile de grea cwm- 
pănă, pentru întreaga omenire, ca şi pentru ţara 
noastră, de a vă fi găsit pe d-voastră, cari aţi 
priceput că a guverna nu înseamnă a vă face 
reclamă. 

Ar trebui să fie şi ţara fericită de a fi găsit 
astiel de oameni, cari înţeleg sacrificiul ce au 
de făcut în împrejurări atît de grele. 

Increderea pusă în voi, unii n'o pot pricepe; 
istoria nepărtenitoare însă o va judeca. Şi sînt 
fericit că în fruntea guvernului stă istoricul 
erudit, care a scris istoria lunii, acela menit să 
scrie o pagină de scăpare a acestei ţeri.” 

Nu ştiu de ce, peste cîteva ceasuri, se comu- 
nică presei allă redactare, aceasta: 

„Am fost adînc inişcat de cuvintele calde, ros- 
tite din tot sufletul domniei voastre şi din toată 
convingerea d-voastre. Pentru mine este o mare 
mâîngiiere în aceste zile de grea cumpănă, pen- 
tru întreaga omenire şi deci şi pentru ţara noa- 
tră, de a vă îi găsit pe domniile voastre, cari aţi 
priceput aşa de bine că a guverna nu înseamnă 
a se lăuda, ci că este operă de sacrificiu pe care 
noi toți o am întreprins pentru binele ţerii. 
Increderea ce am pus-o în voi nu este înpărtă- 
şită de toți, dar puteţi avea mîngiierea că, dacă 
astăzi unii nu pricep munca ce o depune Gu- 

vernul, staţi în faţa istoriei, care va şti să judece 
eforturile şi faptele domniilor voastre. 

D-ta, care eşti capul acestui guvern, eşti unul 
a cărui menire a fosi şi este de a scrie şi tăl- 
măci istoria; astăzi aveţi cinstea de a fi unul 
dintre acei cari făuriţi istoria în zile deosebit de 
grele”. 

Am arătat că, fiind vorba de plecarea mea la 
Paris, „aş dori cuvîntul Regelui că nimic nu sar 
schimba în lipsa mea”. Regele mă asigură că, 
orice schimbare s'ar face, ea nu poate fi decît cu 
voia mea. 

De mult nu avusem o zi aşa de bună. 


Un Consiliu de miniştri e convocat pentru 
stabilirea noului budget. El cade în momentul 
cînd Banca Blank, hrănitoarea atîtor politicieni, 
cărora nu li cerea împrumutul îndărăt, la rîn- 
dul ei nu poate să-și satisfacă deponențţii şi 
Banca Naţională n'o poate ajuta. Incercarea mi- 
nistrului de Finanţe de a împiedeca desastrul 
se opreşte la acest refus. Peste sacrificiul de 
două miliarde pentru salvarea băncilor mari 
nu se poate merge de sigur. O sută de mi- 
lioane s'au cufundat în zădar. Consultat, la Vă- 
leni, de fratele guvernatorului Băncii Naţio- 
nale, răspunsul mieu e scurt: „Avînd să aleg 
între deponenţi şi funcţionari, aleg pe aceştia 
din urmă”. 

Cu acest prilej îmi aduc aminte de artico- 
lul mieu din vară, aşa de criticat, în care pu- 
neam în perspectivă asemenea resultate ale jo- 

cuiu nebun cu banul anonim. Şi, la 21 Octom- 
bre, găsesc în notele mele: „Ce drepte erau pre- 
vederile mele din vară, pentru care presa aser- 
vità băncilor a montat o odioasă campanie!” 

De altfel şi un membru distins al majorității, 
cunoscător în chestiunile economice, a arătat, în 
„Argus”, că nu se mai poate sacrifica mai de- 
parte budgetul pentru „asanarea” băncilor. Mi- 
nistrul de Finanţe însuşi îmi declară, la 24 Oc- 
tomnbre, că banca Blank nu inai e de salvat, și 
regretă numai că băncile nu s'au solidarisat 
după dorinţa lui. 

In aceiaşi zi cînd se termină, în strigatele 
revoluţionare ale d-lui Ţoni congresul de două 
zile al învăţătorilor, cărora în zădar li-am predi- 
cat cuminţenie, şi, a doua zi după ce inarcşalul 
Averescu, care totuşi văzuse pe Rege şi se pu- 
sese și el, la disposiţia lui, a vorbit la întru- 
nirea partidului său de „Caligula” şi a făcut 
gestul de a demisiona pentru ca apoi, în absenţa 
d-lui Goga, care era vizat, să i se facă plăce- 
rea de a i se vota supunere necondiționată, a- 
vem Consiliul presidat de Rege pentru budget 
(26 Octombre). 


El e presintat de ninistrul de Finanţe ca unul 
de „paralisie generală”, pe care-l impun lip- 
surile încasărilor. „Sa încasat un miliard şi 
ceva la începutul anului; două și ceva pe urma: 
trebuiau peste trei. Avem un deficit vechiu de 
şase miliarde, pe care speră a-l putea reduce 
la trei'. Dar va trebui să puie în „bugetul ex- 

traordinar”, cu venituri extraordinare, rămăşi- 
tile şi cheltuielile neprevăzute. Formidabilele 
amputări, „armonisarea lefilor”, trecerea la co- 
mune şi judeţe a unei jumătăţi a salariilor în- 
vățătoreşti, „curba” pe ale funcţionarilor parti- 
culari sînt avute în vedere. Propunerea mea 
ca într'o familie să fie o singură leafă e înlătu- 
rată de Regele. Ministrul Armatei a mers pănă 
la o reducere de cinzeci la sută. 


In aşteptarea deschiderii Camerelor, fac dru- 
mul la Paris, unde m'au precedat dd. Duca, dr. 
Angelescu şi alţii, cari, conduşi de ministrul 
Romăniei, visiteaza pe oamenii politici, de si- 
gur în calitatea de moştenitori presumptivi ai 
Guvernului, față de care, în ţară, continuă a 
se menținea într'o prudenţă reservă. Explicaţiile 
pe care le dau cu privire la condiţiile veni- 
rii mele la putere şi la convenţia, încă neapli- 
cată, cu Germania satisfac. Şi presa e dce- 
osebil de prietenoasă, din moment ce acţiunea 
unellitorilor naţional-ţerănişti nu se poate exer- 
cila fără a fi răspinsă. Preşedintele Republicei 
asislă pentru întăia oară la o promoţie de doc- 
tori de onoare. Primul ministru Laval, d. Tar- 
dieu se arată foarte prevenitori. Mi se făgădu- 
ieşte a se ajuta exportul nostru de cereale. Au 
fost de ajuns ciîleva zile de limbagiu sincer şi 
ferm pentru a sparge tot painjenişul vast de 
minciuni şi calomnii pe care l-au ţesut emisarii 
cluburilor 


XII. 
A doua sesiune a Camerei. 


La 15 Novembre, Regele fiind încă bolnav de 
amigdalită, la Sinaia, cetesc Camerelor Mesa- 
giul Tronului, în care se înseamnă numai, pe 
scurt, măsurile de realisare imediată. Atmos- 
fera e aceiaşi ca în Iulie. Despărţită în atitea 
grupuri, majoritatea se va regăsi întreagă la vot, 
iar oposiția, compusă din partide care ne pri- 
vesc cu bănuială în vederea unei succesiuni pe 
care unii o socotesc apropiată, va păstra calma 
atitudine de discuţie obiectivă pe care a avut-o 
în sesiunea extraordinară. Injuriile ziarelor au 
scăzut: e în aier o oarecare acalmie, care nu 
strică nimănui. 

In Mesagiu s'a anunțat „uşurarea claselor a 
gricole”. 


De mai mult timp, prin articole ale d-lor 
Madgearu şi Manoilescu, în conflict de aprecieri 
şi de soluţii, ca totdeauna, se agitase chestiu- 
nea datoriilor ţerănimii, pe care firea aprinsă 
a d-rului Lupu o vînturase apoi, nu fără scopuri 
sirimte de partid, în toată ţara. Supt Guvernul 

mieu, din Bucovina veniau ştiri rele, cum sa 
arătat şi mai sus. După o călătorie în Ardeal, d. 
Valer Pop adusese şi el impresia că anume mă- 
suri trebuiesc luate. Regele însuşi pusese în le- 
gătură încă de la 12 Septembre rostul Guver- 
nului şi redeschiderea acestei chestiuni prea 
mult timp zăbovite. La întoarcerea din Paris, 
ziarele anunțau, ca o „lovitură” a ministrului de 
Finanţe, mult aşteptata „conversiune”. Bine că 
nu era făgăduita „iertare a datoriilor”! 

Pasagiul privitor la acest proiect e salutat cu 
lungi aplause, la care se unesc şi membri ai 
oposiţiei, singură „Liga” d-lui Filipescu, pe cale 
să se transforme în „partid conservator”, fă- 
cîndu-şi reserve pe care le crede datorite titlu- 
lui viitor şi tendinţelor fireşti ale unei aseme- 
nea grupări. Șefii ţerăniştilor sînt absenţi, ca 
şi d-rul Lupu, d. Gheorghe Brătianu şi aderenţii 
mareşalului Averescu, mai pregătiți decît ori- 
cînd de luptă contra Regelui, personal. Neplă- 
cuta afacere a căsătoriei secrete a prințului Ni- 
colae ar avea un substrat în care unii descopăr 
un complot liberal contra Suveranului, care cu 
niciun chip nu arată a voi să „ierte? oposiţia 
din Iunie 1930. 

De fapt în Parlament băncile liberale arată 
o mare dorință de harță. D. Tătărăscu va ataca 
violent Guvernul incapabil, producător de a- 
narhie, autor de legi fără rost, descoperitor al 
Coroanei. Se cunoaşte efectul visitei la Paris, 
undt, de altfel, imediat va apărea rivalul, d. 

Gh. Brătianu. Marelui discurs de sfidare al d-lui 
Duca, la 3 Decembre, în presenţa statului-ma- 
jor al partidului adunat în tribune, prefer să 
nu-i răspund. De ce i-aş fi răspuns? Forma o 
făcuse, şi atita. 

Cum era vorba de a se lua față de prinț mă- 
suri pe care eu le judecam intempestive, veni- 
sem la micul sfat de la Sinaia cu demisia în 
buzunar. La plecare, ascultîndu-mi-se cuvîntul, 
am îulrebal pe Regele ce fac cu dînsa. A spus, 
zimbind, că „mai bine so rup”. 


Greutatea financiară se menţine. Sînt inter- 
pelat de la început cu privire la restanţele în- 
văţătorilor, la „curba” aplicată salariilor preo- 
fimi ardelene, la Universitățile în lipsă de 
bani. Funcţionarii comerciali agilă contra unui 
imposit al cărui insucces se prezice: depulaţiei 
lor ajung a-i spunc că, la nevoie, vom plăti nu- 
mai armata şi poliția, dar acestora trebuie să li 
se asigure bune condiţii de traiu. 

Intrebînd din nou, la 20 Novembre, pe d. 
Brăescu asupra motivelor acestor zăbăvi de 
plată, el îmi raspunde, aproape textual, aşa: 
„Lefile se plătesc greu pentru că înlocuitorii 
d-lui Auboin opresc, pentru sumele cheltuite în 
Ianuar-Mart, două miliarde. Ar fi necesară de- 
gajurea lor, ca şi a sumelor reţinute pentru Căile 
Ferate. care zac poprite fără dobîndă. 

„Propun o adunare săptămînală a sncretarilor 
de Ministere. Vorbim și de alte mijloace pentru 

a ajuta clasa funcţionarilor: așa, de exploatarea 
ca ansamblu, după acelaşi plan, a pământurilor 
şcolare”. 

Peste şase zile, altă întrevedere cu d. Brătescu 
în chestia restanțelor de lefi și pensii. „Lui și 
d-lui Argetoianu li-am scris în chestia pensiona- 
rilor şi profesorilor, cari încep a deveni agresivi, 
ca unii cari mor de foame. Ministrul de Finanţe 
s'a declarat de părerea mea că e mai bine a se 
da aconturi la toți. D. Brătescu lucrează cu co- 
misia pe care a format-o şi-mi promite a între- 
buinţa de acum înainte „mandate mici”. 


Un moment situaţia e îngreuială și de con- 
flictul dintre ministrul de Finanţe şi d. Manoi- 
lescu, care nici aiurea nu se mai bucură de sim- 
patii. Toate silinţile mele pentru a înlătura o 
ciocnire sînt zădarnice. Guvernatorul Băncii Na- 
tionale, acusat de sabotagiu, refusă să demisio- 
neze şi e înlocuit cu d. Angelescu. Campa- 
mia anunţată contra Coroanei nu se produce 
însă. cum fusesem înștiințat. 


Cu toate aceste măsuri de administraţie, minis- 
trul de Finanţe îmi pune în vedere altele, pe care 
se temea să nu i le saboteze fostul guvernator 
al Băncii Naţionale: „mijloace pentru ca Banca 
Naţională să poată emite hîrtie pentru mai 
mult de un miliard, cu angajamente de plată 
în doi ani, punerea la disposiţie a 200 de milioa- 
ne de la Monopoluri, folosirea redevenţelor de 
la petrol”. El îmi vorbeşte de marele financiar 
Mannhcimer, de curînd venit în ţară, care ar fi 

constatat că „Romănia formează, cu Franţa, O- 
landa şi Elveţia, cele patru oaze de siguranță 
financiară”, şi, dacă se menţine așa păna în Maiu, 
el ar fi dispus să ofere un împrumut cu 500, 
care nu mă seduce de loc. 

In campania naţional-țerăniştilor se fixează 
tot mai tare o deosebire. Ea continuă a fi vio- 
lentă din partea grupului de la Cluj, care nici 
nu participă la şedinţele Parlamentului, înca- 
sînd mai mult sau mai puţin diurna, şi între a 
ţerăniştilor, vechi cunoscuţi, prieteni chiar. cu 
cari colaborarea e rodnică şi nu odată chiar plă- 
cută. La 5 Decembre „i-am spus d-lui Mirto 
că liberalii d-lui Duca nu pot succeda şi nici 
nematurilalea d-lui Gh. Brătianu, că mareşalul 
Averescu” — care pregăteşte în Senat un mare 
atac contra trecutului ministrului de Finanţe— 
„e imposibil. De ce nu se împacă ei, ţerănișştii, 
cu un stagiu de doi ani în oposiţie, ca să revie 
apoi pentru patru? Ideia şefiei d-lui Titulescu 
nu se poate realisa”. 

La 18 Decembre vorbesc în acelaşi sens fos- 
tulii sub-secretar de la Interne, Armand Căli- 
nescu, un pasionat luptător politic, dar şi un 
om de omenie. Ii spun că „sar putea evita 
o crisă de succesiune, naţional-țerăniştii intrînd 
în Ministeriu pe rînd pentru ca la urmă să ră- 
mîie un guvern de partid”. 


La Palat siluaţia Ministeriului pare neclintită, 
dar legată de conversiune. Adresei Camerei Re- 

gele i-a răspuns, la 10 Decembre, cerînd lu- 
crul împreună pentru binele ţerii, mai presus 
de partide şi persoane, şi votul acestei legi. Din 
nenorocire, căutîndu-se tocmai asentimentul ge- 
neral, proiectul, alcătuit de sub-secretarul de 
Stat Radian, e supus unor interminabile discuţii, 
care-i strică armonia interioară, cîtă este, şi 
dau prilej ca fiecare să introducă nuanţa care-i 
convine. Şi senatorilor li se vorbeşte tot aşa. 

In dorința unei cît mai mari asigurări a le- 
gii conversiunii, în jurul căreia s'a făcut ca to- 
tul să se învîrte, se zăbovesc alte legi, ca lunga, 
dar buna lege a drumurilor, presintată de d. 
Vilcovici, o lege agrară, legi, militare, de o ur- 
gentă necesitate, şi se fac concesii care scad au- 
toritatea guvernului. Astfel la legea plăţii învă- 
țătorilor se dau şi promisiuni irealisabile. Cînd, 
la 11 Decembre, oposiţia e adusă pentru a da 
solidar o lovitură Guvernului şi izbutesc a dẹ- 
masca motivul pentru care se dă lupta, înştiin- 
țînd pe liberali că nu-şi pregătesc o succesiune 
a lor şi că vor avea surprinderi, ministrul de 
Finanţe declară, în absența mea momentană, că 
admite a se căuta de o comisiune din toate par- 
tidele fondul care poate înlocui basa comunală 
şi judeţeană a salariilor. Aceasta permite d-lor 
Mihalache şi Lupu să-şi atribuie un merit, care 
consistă numai într'aceia că s'au luat 300 de mi- 
lioane de la suma alocată d-rului Cantacuzino, 
acesta fiind trimes la acel izvor al tuturor des- 
păgubirilor imposibile: budgetul extraordinar. 

Şi Bisericii unite i se făgăduieşte tot aşa fără 
nicio garanţie suma de 30 de milioane, fără a 
uita o mîngiiere de aceiaşi valoare pentru or- 
todocşi. 


Serbătorile Crăciunului se apropie însă şi, cu 
supapa unui moratoriu de două luni, pănă la 15 
Februar, pentru toate datoriile agricole, conti- 
nuarea discuţiilor privitoare la conversiune se 
amînă după vacanţă. Marii proprietari reuniți 
în Congres au căpătat asigurarea că și ci vor 
veni la rînd cu ţeranii şi, din nenorocire, mulţi 
alţii, cari numai pentru îmbunătăţiri agricole 
nu şi-au contractat datoriile. Chestia zahărului, 
ridicată, cu mult talent tînăr, de d. A. C. Cuza, 
cu veche experiență în acest domeniu, pentru a 
se ajunge la o reducere de preț, ceia ce aduce 
protestările violente ale capitaliştilor străini in- 
teresaţi, aşa încît trebuie să se introducă, la Se- 
nat, frîul unei contingentări a importului prin- 
trun jurnal al Consiliului de miniștri, e pri- 
mită cu nemulţămire, 'cu enervare chiar de toți 
aceia cari văd în conversiune singura rațiune 
de a fi, singurul folos al Guvernului. Aceiaşi 
soartă o are şi legea învățămîntului superior 
votată de Universităţi, amendata de Senat, re- 
amendată la Cameră,.şi în care toți caută sa me- 
najeze interese mai mult sau mai puţin le- 
gitime. 

Dar a ne închide în conversiune, aceasta a- 
vea o îndoită primejdie: se atribuia unui Minis- 

teriu de mari prefaceri în toate domeniile o mi- 
siune, oricît de importantă, dar limitată, dincolo 
de care aşteptau, fireşte, toate competiţiunile, 
şi se răpia mult din atenţia de fiecare clipă 
care trebuia cheltuită pentru a face ca noul 
budget să dea putinţa de a se plăti lefile întîr- 
ziate, din care se va hrăni, suflînd partidele in- 
teresate, prin oamenii lor de încredere, furtuna 
de răsturnare. Nu ajungea votarea unor impo- 
site fiscale, de un „rendement” aleatoriu, ca a- 
cela al patenlelor, al modificării legii petrolului 
şi legea, foarte combătută, a alcoolului. 


Călătoria ministrului de Finanţe la Neapole, 
la Roma, la Paris şi la Londra va lăsa şi mai 
muli cîmpul deschis pentru intrigi, şi Ministe- 
riul de Finanţe, lipsit de un şef de o aşa de 
mare autoritate, va lucra insuficient în lunile 
acelea de iarnă cînd încasările se fac cu mai 
multă greutate. Dar d. Argetoianu întreprindea 
această lungă şi obositoare călătorie pentru a 
găsi noi mijloace de a sprijini o situaţie defici 
tară, de şi nu în măsura în care era să se vă- 
dească în curînd. La 24 Decembre el îmi arată 
un plan, care mi sa părut realisabil, nefiind 
vorba de un împrumut, imposibil. „Un ajutor 
dat de Banca Franciei Băncii Naţionale, o libe- 
rare a Casei Monopolurilor pentru o jumătate 
de miliard, un deposit de aur pentru anume 
eventualităţi şi poate, la capăt, cum în Franţa 
s'a îngrămădit atîta aur, servirea de Banca 
Franciei a cuponului, în schimbul unei rate a- 

nuale, — acestea toate liberînd două miliarde 
pe an”. 

Se va întiîlni, fircşte, şi cu d. Titulescu, dar în 
numele acestuia Agenţia „Sud-Est” dă o decla- 
raţie „autorisată”, „din cercuri iniţiate”, în care 
se spune că d-sa nu va căuta pe ministrul 
de Finanţe, care „îl va putea găsi” la Londra, 
dacă d. Titulescu nu va fi dus la Lausanne, un- 
de-l chiamă declaraţiile lui Bruening. Dar nu 
e dispus să-şi „acorde” presidenţia unui Mi- 
nisteriu de concentrare „sprijinit? de d. Argcto- 
ianu, ci menţine integral „condiţiile” puse în 
April 1931. Trebuie să fie cineva orb ca să nu 
vadă ce fierbe în dosul Guvernului, ameninţat 
dia prima clipă. Un comunicat oficial arată 
deci că „ministrul la Londra” ma putut da a- 
ceastă declaraţie. „Nimeni nu i-a putut face o- 
ferte, Guvernul bucurîndu-se de încrederea Re- 
gelui şi de sprijinul tuturor acelor din Parla- 
ment cari-şi dau samă de situaţie”, iar acel 
care a fost desemnat ca vice-preşedinte al Gu- 
vernului Titulescu poate spune că må cunoscut 
zisele „condiţii”, Regelui avînd a i se presinta 
numai „opinii şi dorinţi”. Cu un articol al lui 
Pertinax încep în presa francesă atacurile con- 
tra d-lui Argetoianu. 


De Anul Nou Regele, răspunzind, la Mitro- 
polie, Patriarhului şi Guvernului, vorbeşte de 
nevoia în care ne aflăm de a recurge numai la 
pulerile poporului nostru: dacă nu putem schim- 

ba cele din afară, pe cele d'inăuniru sîntem stă- 
pîni. In cuvîntarea mea, plină de tristeță, ară- 
tasem că înţelegem a îi pentru Coroană un aju- 
tor, nu o povară. Aşteptam la aceasta un răs- 
puus care, poate printr'o scăpare de vedere, n'a 
venit. 


XIII. 


Pregătirea succesiunii partidului național- 
țărănesc. 


Intr'o convorbire cu un amic al Regelui, îi 
arăt că Guvernului nu-i poate veni o lovitură 
decît de acolo de unde în astfel de împrejurări 
trebuie necontenit să se ție sus prestigiul unui 
Guvern contra căruia se ţese atîtea intrigi. Eu 
nu pot pleca aşa cum pleacă oamenii cari s'au 
impus voinţii Suveranului. „Dacă Guvernul ar 
ținea patru ani, eu singur aş face loc unui Mi- 
nisteriu de alegeri, compus din magistrați. A- 
tunci partidele ar fi în aşa stare încît sar im- 
pune regrupări asupra cărora Regele ar avea o 
mare influenţă şi deci nu i sar putea impune 
guverne de partid”. Aceasta, bine înţeles, o pro- 
puneam în casul cînd nu s'ar fi voit succesiu- 
nea propusă ţerăniștilor din Regat, oameni cu 
cari lucrasem împreună şi cu cari, în aijară 
de uriîtul caracter de clasă al grupării lor, a- 
veam. atitea puncte comune. 

Dar, la dejunul din ziua de 4 lanuar, la 
Sinaia, nu se atinge niciun subiect politic. Pen- 
tru moment e la ordinea zilei stăruința Fran- 

ciei şi a Poloniei ca să încheiem un nou pact de 
neagresiune cu Sovietele, de care noi, cari nu 
credem în onestitatea lor, navem nevoie, dar 
cu care, pentru a face plăcere aliaţilor noştri, 
căutăm o formulă care să ne asigure fără a 
pune în discuţie hotarul basarabean. 

Și, în cursul aceloraşi vacanțe, Hamangiu e 
luat de o lovitură năprasnică; dintre cei pro- 
puşi pentru a-l înlocui, Regele alege pe d. Va- 
ler Pop, care desemnează ca sub-secretar de 
Stat pe doclorul Tataru. După stăruința parla- 
mentarilor basarabeni, uniţi întrun „bloc”, cari 
vreau să aibă un represintant în Guvern, şi 
după intervenţia chiar a generalului Răşcanu, se 
numeşte d. Christi, represintantul păturii boie- 
reşti din Basarabia, şi ca sub-secretar de Stat 
poetul I. Buzdugan, excelent Romîn, dovedit 
ca secretar al Sfatului erii. Insultele nu-i vor 
cruța de a doua zi: aş fi recomandat pe Buz- 
dugan pentru a-l căsători cu una din fetele mele! 

Niciodată presa romănească nu s'a coborit atît 
de jos. Imi trebuie o extraordinară resistență 
ca să mă menţin, cu atîta murdărie, pe care legi 
făcute pentru altfel de societăţi o ocrotesc. Ace- 
leaşi ziare strigă că numirile făcute prin mine 
sînl o provocare pentru colegul mieu absent în 
străinătate. Din Paris. îmi vine numărul din 
Europe Nouvelle în care sînt presintat ca un 
biet „animator” nepolitic, un orator parlamen- 
tar şi un om prins în multe părţi, „elementul 
pur politic” fiind represintat de d. Argetoianu, 

Din partea lor, Ardelenii de la „Patria” atacă 
pe d. Valer Ppp, anunță, o ļuptă pe viața şi 
pe moarte în Parlament chiar, pentru ca să 
aflăm îndată de duelul între dd. Madgearu și 
Joaniţescu, de încăierări la club şi de apeluri 
la d. Maniu contra d-lui Mihalache, neacceptat 
în Ardeal. E tocmai ce trebuie pentru succesiu- 
nea cerută. 

Ceia ce nu împiedecă marea recepţie, ncştiută 
de mine pănă la primirea invitaţiei, de la 27 
Januar la Palat a celor decoraţi cu Ordinul 
Ferdinand. E repetarea scenei de la Sinaia cu 
prilejul căsătoriei princesei Ileana. Ziarele, tot- 
deauna bine informate în ce privește intrigile, 
îmi aduc la cunoştinţă că se va produce din 
partea Regelui un nou „îndemn la unire”, din 
care va resulta „Ministeriul Naţional”. Nu lip- 
sesc Ardelenii compromişi: dd. Sever Bocu şi 
Romul Boilă. Mareșalul Averescu lipseşte: ar 
fi fost şi greu după ce a declarat că se va pune 
în fruntea poporului care „va întra violent în 
drepturile sale” şi a presintat pe Suveran ca 
pe noul Nabuchodonosor, care a putut ceti pe 
zidurile sale ameninţătorul „Mane, Techel, Fa- 
res”. Oposiţia, venită ca să triumfe, aştepta mai 
mult decît cuvintele Regelui prin care îndemna 
toate „fracţiunile politice”—calificativul nu place 
—să se adune în jurul Tronului. D. Goga, care 
a refusat să se fotografieze cu ceilalți Arde- 
leni, se întreba ce sens are această întîlnire, 
cuvîntarea regală avînd numai frase de oca- 

sie. Heproduc cuvintele schimbate între Regele 
şi primul său colaborator, în această „soirée des 
dupes”,—oricum, nu cea mai plăcută pentru 
mine: „Regelui i-am spus că nu înţeleg această 
lume care nu-şi dă samă că a îi în oposiţie nu e 
o ruşine şi că, şi în acea situaţie, se poate in- 
fluența, cum am făcut-o şi eu atîta vreme, asu- 
pra politicii ţerii. Regele răspunde că, între 
oameni şi partide, oricare ar îi situația lor mo- 
mentană, este, şi trebuie să fie, o continuă co- 
laboraţie”. 

Presa denaturează a două zi toate ce s'au pe- 
trecut în sara tristelor aşteptări, iar cafenelele 
răspîndesc o listă ministerială cu dd. Duca, Ar- 
getoianu, Tătărăsc şi generalul Moruzi. 

„Obosit şi bolnav, mă hotărăsc a cere Rege- 
lui să-mi reînoiască încrederea sau să-mi pri- 
mească demisia.” Singure puternicele stăruinți 
ale colegilor miei mă opresc de la acest pas, 
dar numai pentru moment. In audiența de la 
27, aflu că d. Maniu, amintind legăturile sale cu 
Carol I-iu şi Ferdinand I-iu, s'a pus la disposi- 
ţia Coroanei. 


În această atmosferă e o bucurie pentru mine 
să aflu de la d. Argetoianu, întors la 28, că a reu- 
şit în cele trei puncte ale călătoriei sale: con- 
venţia între cele două Bănci, înțelegerea cu Casa 
Monopolurilor, redevenţa de petrol; se aşteaptă 
numai semnarea pentru a sè avea plata restan- 
telor şi a lefilor, a pensiilor curente. Vom aş- 

tepta mult timp această semnare. Ministrul de 
Finanţe vede şi posibilitatea de a contribui la 
realisarea unui pact financiar Kellogh, univer- 
sal, a cării ideie a comunicat-o d-lui Tardieu. E 
foarte satisfăcut de întîlnirea cu d. Titulescu, 
despre care s'a convins că are în Europa o „si- 
tuaţie enormă”. 


XIV. 
Redeschiderea Parlamentului. 


Camerele se deschid la 14 Februar în protes- 
tările d-lui Oteteleșanu, amic al mareșalului A- 
verescu, că am zăbovit „dictatorial” atît de mult 
deschiderea lor. La întrebarea cu privire la do- 
leanţele pensionarilor, cari s'au coborit şi în 
stradă, contra unui jurnal al Consiliului de mi- 
niştri care li-ar fi atacat drepturile, d. Argeto- 
ianu trebuie să declare că încasările la contri- 
buţiunile indirecte sînt foarte slabe: e un efect 
firesc al sărăcirii societăţii. 

Totuşi se lucrează la legea învățămîntului 
superior, la legea drumurilor, la legile pre- 
sintate de nâul ministru al Justiţiei, la legea 
chiriilor. Se menţine aceiaşi bună disposiție de 
lucru împreună. Încercarea de a trezi „ches- 
tiuni”, ca aceia a cîtorva tineri Evrei ucişi de 
grăniceri la trecerea fără paşaport a Nistrului, 
cad de la sine. Născocirea unui conflict al micu 
cu Universitatea din Bucureşti pentru că n'am 
izgonit, fără drept, pe decanul de la Drept, Ba- 
silescu, şi mam permis celui de la Științe să 
vocilereze în cabinetul ministerial, altă intri- 

gi, menită a cîştiga pentru liberali campania 
la rectorat, al cărui termin s'a isprăvit pentru 
mine, dă bandei de la ziare un nou prilej de 
minciuni şi necuviințe, fără să poată agita o o- 
pinic publică mult mai cuminte decît pretin- 
şii ei îndrumători. 

Nu va trece mult însă şi, pentru articole rău 
înțelese din legea învăţămîntului superior, care 
conlinuă a se discuta, studenţii de la Politeh- 
nică, apoi şi cei de la Universitate vor fi scoși 
în stradă, unde află tovărăşia, care se putea aş- 
tepta, a şomerilor şi comuniștilor: se va în- 
trebuinţa, cu părere de rău, poliția pentru a 
împiedeca mişcările anarhice şi, dacă bunul 
simţ m'ar fi înviat în sufletele unor tineri rătă- 
ciţi, cari începuseră să atace trupa, aceasta, 
cu sau fără ordinele pe care nu le puteam re- 
fusa, şi-ar fi făcut datoria. Un ziar de inte- 
lectuali, „Calendarul”, care făcea apologia răs- 
coalei, a trebuit să fie oprit de ministrul de 
Inlerne. A îngădui ca, din nou, Capitala Romă- 
niei, să fie în prada cotelor anarhice era un lu- 
cru pe care mentalitatea de ordine a membrilor 
guvernului n'o putea tolera. Cînd însă aceiaşi 
studenţi cari insultaseră şi loviseră forța pu- 
blică au fost îngăduiţi să manifeste înaintea 
Palatului, chiar dacă pe urmă Suveranul a mus- 
tral pe conducătorii lor, ridiculi întrun rol o- 
dios, credința noastră că avem datoria de a 
menținea buna rînduială cu orice preţ şi împo- 
triva oricui a trebuit să fie dureros zguduită. 

Și contra legii învățămîntului s'au încercat in- 
trigi pe lîngă Regele, căruia i-a fost înfăţişată 
ca neacceptabilă şi pentru profesori şi pentru 
studenţi, pentru ca Suveranul să-mi ceară re- 
tragerea ei, în locul căreia am oferit retragerea 
mea. Şi această slăbire de autoritate se petre- 
cea cînd invalizii, întrun moment de grozavă 
crisă a Tesaurului, erau aruncaţi în Dealul Mi- 
tropoliei, unde două zile, în amintirea rănilor 
lor glorioase, a trebuit să-i îngăduim a tăbări. 


Cum proiectul conversiunii întîmpină dificul- 
tăți, mai ales în ce priveşte finanțarea— se vor- 
beşte de obligaţii de Stat, impuse, un adevărat 
„împrumut naţional”, —întreb, la 10 Februar, pe 
Regele: ce ar fi dacă proiectul ar cădea, ce si- 
tuaţie sar crea ministrului care-l apără şi şe- 
fului de guvern care-l aprobă. „Atîrnă de con- 
dițiile căderii, dar trebuie votată conversiunea.” 
In ce priveşte noile zvonuri de crisă, Suveranul 
își afirmă încă odată dreptul de a „lucra şi cu 
oposiţia”, dar „nu poate fi vorba de nimic azi. 
Viitorul nu atîrnă însă de mine, ci de împreju- 
rări. Se poate să mă despart de oameni cari-mi 
plac şi să primesc pe alţii pentru cari n'am 
nicio simpatie. Dar ce continuu să doresc e un 
Ministeriu de coaliţie... Pentru moment n'am pe 
nimeni în vedere. E crezul mieu, d-le profe- 
sor” (aşa i se va vorbi şi d-lui Valer Pop). 

Şi eu doresc Ministeriul de coaliţie, în care de- 
clar că nu cred, dar nu pentru dînsul, ci pentru 

recăpătarea libertăţii mele, care se înăbuşă, si- 
guranţei mele de drum, care s'a pierdut. Cer a- 
tita: să plec în condiţiile potrivite cu vrista, 
demnitatea şi serviciile mele, cu ce sar mai pu- 
tea aştepta de la mine. Că legea administra- 
tivă, care „ar putea produce nemulțămiri”, e 
trimeasă la „Ministeriul de concentrare”, e des- 
tulă indicație pentru mine. Cum deci sîntem 
peniru conversiune, numai pentru dînsa, rog 
să se treacă Presidenţia de Consiliu asupra d-lui 
Argetoianu, căruia i s'ar creşte astfel autorita- 
tea; dar Regele n'o admite. 


XV. 
O nouă „crisă“ inutilă. 


A doua zi „Curentul” aduce darea de samă 
a audienței mele, cu însăşi reproducerea cuvin- 
telor regale, şi se anunţă apropiata sosire a 
d-lui Titulescu. Ceia ce aduce demisia mea, pănă 
acuma cu atîta greutate de suflet zăbovită. De 
şi d. Argetoianu e însuşi atins de veşnicele au- 
dienţe de oameni politici, care fac să se acredi- 
teze părerea că este o continuă crisă, el stăruie 
să amin o zi presintarea demisiei; ceia ce nu 
pot să-i acord. Dar Regele o restituie. 

Din nou, pentru a treia oară, deci, e nevoie de o 
întărire pentru un Ministeriu căruia atit de des 
i se sună clopotele după ce i se încredinţase o 
misiune aşa de mare şi aşa de grea. Numai, 
seara, întrun discurs la serbarea socielăţii de 
radiotonie, cîteva cuvinte pentru mine, care nu 
sînl tocmai garantarea unei politice atît de 
amenințate. Și aceste frămîntări inutile — d. 
Titulescu, care n'a întrebat de altfel pe nimene, 
mar fi fost chemat, ci ar îi cerut el o audiență— 
în momentul cînd mareşalul Averescu publică 
un articol, cu alusii transparente, despre căde- 

rea lui Cuza-Vodă şi altul despre sfîrşitul rege- 
lui Ludovic al Bavariei. 


In visita sa la mine, d. Titulescu îşi arată a- 
dica nemulțămire pentru politica externă a 
Romăniei, în chestia armamentelor, a Soviete- 
lor, a conferinţelor europene. Soluţii nu dă: „să 
le afle cine a încurcat”. Nu se poate zice că o 
asemenea conversaţie e lipsită de francheţă. In 
audiența de la 16 Februar aud din gura Rege- 
lui aceleaşi critice. 

Trebuie să aduc deci din nou înainte toată 
situaţia. „Spun că am trecut peste fasa de des- 
gust de acum cîteva zile. In Ministeriul de con- 
centrare nu cred. Oamenii nu pot lucra împreu- 
nă. S'ar pierde basa de acum pentru a nu o 
mai putea relua, şi var ajunge la un nou eşec. 
Nu se pot plasă mai multe clientele: una sin- 
gură, a d-lui Argetoianu, care a făcut, face şi va 
face politică, ni causează destule neplăceri, cu 
numiri nepotrivite de prefecţi şi risipă. „Şefii” 
nu sînt şefi, ci unelte ale clientelelor respective.” 
Arăt toate motivele de plingere ce am contra 
d-lui Titulescu. Camerele de acum pot da supt 
conducerea mea încă lucru bun. „De disolvare 
să ferească Dumnezeu Coroana! Cine ar presida 
„alegerile libere”? Ar ieşi numai extremiști, de 
stinga şi de dreapta”. Tratat, de luni de zile, 
„ca un cîne turbat”, sar putea să nu-mi aleg 
tovarăşii, şi față de noul Guvern voiu fi fără cru- 
tare”. 

Cu ţerăniştii, în anume condiţii, sar pu- 
tea lucra, dar nu cu d. Maniu, „născut preşe- 
dinte de republică”; „Nu e un conflict între un 
om politic şi Rege, ci între doi şefi de Stat, din- 
tre cari unul ma putut reuşi. E tot numai re- 
miriscenţe revoluţionare şi idei abstracte un- 
gureşti”. 

Regele isprăveşte prin a constata că „pentru 
moment mare ce pune în loc”. Şi d. Argeto- 
ianu ajunge a dori o lămurire faţa de atitu- 
dinea d-lui Titulescu. I se dă același răspuns 
ca şi mie: „nu e alt Guvern la îndemînă”. Ce- 
rînd, ca şi mine, o întărire, i sa propus un 
Consiliu de miniştri presidat de Rege, care să-i 
aprobe politica în chestia conversiunii. 


Consiliul se ţine la 19 Februar. Ministrul de 
Finanţe declară că renunţă la împrumutul for- 
tat, pentru care s'au declarat numai două mici 
grupări; finanţarea rămîne deci pe Decembre, 
cînd va îi poate negociabil un împrumut sau se 
va ridica preţul cerealelor. Pănă atunci se vor 
prelungi cambiile. Reservîndu-mi a vorbi la ur- 
mă, declar însă din capul locului că „orice mă- 
sură a ministrului de Finanţe, aprobată de Re- 
gele, va fi sprijinită de mine, oricare mi-ar fi 
părerile, cu toate mijloacele mele şi cu toată 
influența ce o am asupra unei mari părţi din 
membrii Parlamentului”. Unii miniştri fac ob- 
servaţii de detaliu, d. Şişeşti propuind mora- 
toriul, pe care d. Argetoianu-l găseşte pericu- 
los. Generalul Amza, care vorbeşte şi ca vechiu 

agricultor, afirmă că s'a mers prea departe, 
căci şi clasa mijlocie e demnă de interes. 

Luînd cuvîntul, observ întăiu că zăbovirea fi- 
nanţării scade guvernul. Cum unii colegi au 
vorbit de posibilitatea altui guvern la acea dală 
de Decembre, accentuez că, dacă noi sîntem un 
simplu intermezzo între guverne de partid, nu 
trebuie să ni se îngăduie a ridica o astfel de 
problemă, dar, dacă ni s'a îngăduit, să ni se 
lase orizont. Zăbovindu-se finanțarea, chestia în 
sine e resolvită, şi pentru partea a doua se pot 
face cercetările care au lipsit, cum au lipsit a- 
celea privitoare la împroprietărire. Fac isto- 
ricul chestiunii, de la polemicile prin ziare în- 
tre dd. Madgearu şi Manoilescu, doritori fic- 
care de succes personal. Statisticile de basă ne- 
fiind aceleaşi, nu se putea ajunge la niciun rce- 
sultat. In Septembre 1930 mi-am arătat public 
părerea. Cercetarea la fața locului. Unde sînt că- 
mătari, ca în Bucovina, în Moldova-de-sus, în 
Maramurăş, mai puţin în Basarabia de Nord, 
apoi în Gorj şi, dacă se vrea, şi în Dolj, în 
Romanați, ajutorul e indispensabil. Trebuie lo- 
vită apoi falsa bancă populară, nu tipul Raf- 
feisen, pe care-l recomanda răposatul om poli- 
tic bucovinean Gheorghe Popovici şi pe care 
Saşii îl au. Pentru băncile adevărate, depinzînd 
de cele mari şi influenţînd creditul ţerii, e alt- 
ceva. Aici trebuie o discriminare atentă, printr'o 
comisie cu drept de arbitragiu, la care pot par- 
ticipa administraţia şi justiția. Ministrul de Jus- 

tiție, care cunoaşte aşa de bine Ardealul, să în- 
ceapă a lucra acolo. Multe creanţe vor cădea şi 
finanţarea va îi uşurată. 

Observ că de conversiune nu s'a vorbit pănă 
în Octombre trecut. Spusesem într'un inlerview 
dat, la Paris, ziarului Figaro că, Statul fiind 
siîngaciu, trebuie lăsat şi organismului să-şi în- 
chidă rănile, ajutîndu-l numai, în loc de a-și 
pune degetul între cele două margeni. La în- 
toarcere, am găsit proiectul gata făcut. 

Total neconsultat, l-am lăsat în sama minis- 
trului de resort şi a comisiunii pe care o for- 
mase. El a crezut bine să se sprijine în această 
măsură pe partide, dar ele nu înseamnă decît 
un număr mic de oameni fără legături adevă- 
rate cu ţara, une ori populari printr'o demago- 
gie ale cării rosturi sînt încheiate azi, cind nu 
mai au ce oferi. D. Argetoianu le-a crezut sin- 
cere, pe cînd, de fapt, a fost un continuu ames- 
tec de inirigi și de demagogie. Acum îşi poate 
da sama că era nevoie de o acţiune răpede şi cu 
autoritate. 

Retragerea financierii va aduce atacuri din 
partea ziarelor. „Orice aţi face”, zice Regele. 
Dar nu-mi pasă, ca unul care, după ce, în ti- 
nereță, Delavrancea îmi recomandase carapacea, 
mi-am făcut una de pot trece azi camioane peste 
dinsa. 

„Aşa vorbeşte omul cel mai prost, în aceste 
chestiuni, din 'Ţara-Romănească, dovedind cà 
poate fi şi el util.” 

Un al doilea Consiliu presidat de Rege se 
adupă la 22 Februar pentru a discuta nevoile 
armatei; resultatul e cel care se putea aştepta: 
ni lipsesc mijloacele şi nu le putem măcar 
prevedea. 

Şi, în acest timp, presa, fixînd data cînd se 
va forma Ministeriul Titulescu, răspîndeşte zvo- 
nuri în ce priveşte nu ştiu ce primejdii care 
ameninţă Romănia şi pe care numai instalarea 
acestuia le-ar putea înlătura. Sînt fideli ziariş- 
tii cu oamenii amabili! Numai plecarea, la 
22, a salvatorului pune capăt acestei agita- 
ţii zădarnice, ce se adaugă la îrigurile con- 
versiunii — ambele venite fără ştirea mea—, 
care mişcă isteric o ţară în momentul cînd 
se înrăulăţeşte zi de zi situaţia financiară, cu 
salariile neplătite, mai ales la corpul didactic 
şi la cler, care, socotit că poate trăi singur, ame- 
ninţă, în Munţii Apuseni, cu o duhovnicească 
grevă. 

Enervarea naţional-ţerăniştilor la discuţia con- 
tractului suedes pentru şosele este aşa de mare, 
încît fostul ministru M. Popovici apucă de git şi 
loveşte, în plină Cameră, pe acusatorul său. E 
un articol sensaţional, care înlocuieşte pe acela 
al întrevederilor de toată ziua şi de toată noap- 
tea ale d-lui Titulescu, interesantul om de so- 
cietate despre care Keynes ar fi spus: „He talks 
two much” („vorbeşte prea mult”). 

Cineva din apropierea Regelui îmi arată 
lungul şir de pretendenți la presidenţia Con- 
siliului cari şi-au şi presintat titlurile Regelui. 

Eu menţin, faţă de d. Sever Dan, venit la mine, 
în ziua de 3 Mart, pentru afaceri particulare, o- 
fertele mele: succesiunea mea, la vremea ei, 
poale fi luală numai aşa, odată ce Regele nu 
vrea. hotărît, pe liberali, în chip normal şi li- 
niştit. Aceasta mă va face să apăr în Senat pe 
d. Vaida faţă de acusaţiile părintelui Lupaş că 
ar îi fost unul din ultimii sprijinitori ai Aus- 
trici muribunde; recunoştinţa, fireşte, va lipsi. 
Vom ajunge să cruţăm după putinţă în discuţia 
din Cameră pe domnul nepot Boilă. 

Toi așa am vorbit, în aceiaşi lună Mart, şi 
d-lui Potîrcă. D. Argetoianu, bănuind un „pact” 
cu dînşii, vorbeşte de demisie. 


Dar atenţia publică e solicitată acum de d. 
Goga, aproape deslipit de mareşalul Averescu, 
pe tema credinţii față de Rege — o, cînd era 
la putere partidul şi prințul mavea voie să a- 
pară la granițăl— şi care în curînd va rupe 
punţile şi, neputînd avea cu dînsul pe toţi cei 
rămaşi în jurul titulaturii de Partid al Poporu- 
lui, va crea, el, intelectualul rafinat, duşman din 
temperament a ceia ce se chiamă „popor”, ama- 
torul de dictatură, care nu e de talia sa ca om 
politic. un partid naţional-agrar. Mulţi se aruncă 
în această corabie, care anunţă că soseşte cea 
d'intăiu. 

Cumintele liberal Al. Lăpedatu, odată un prie- 
ten politic al mieu, pănă l-a cucerit perso- 
nalitatea lui Ion Brătianu, îmi spune, la Aca- 
demie: „Un Ministeriu de capriciu ar fi un de 

sastru. Nimeni nu l-ar suferi. lar alegerile ar 
pune ţara în primejdie. Pentru Coroană d. Goga 
era mai util lîngă mareşalul Averescu, pe care-l 
puiea influența. Acuma, d. Averescu, cu sau 
fără veleilăți republicane, va concentra toate 
nemulțămirile”. 

Regele a felicitat pe noul şef de partid. Ba 
mai e vorba şi de un Ministeriu presidat de 
generalul Cihoski, care a demisionat de cu- 
rînd, luîndu-şi locul de senator de drept. „Un 
ziarist american îmi spune că atîta intrigă 
e contra noastră, încît el, care a fost de patru 
ori la noi şi ni poartă simpatie, nu poate stre- 
cura o noliță care să ni fie favorabilă. I se 
pare şi lui că prea se scaldă fiecare om politic 
romîn în apele străinătăţii”. 

Toţi acești oameni, împovăraţi de o clientelă 
numeroasă, care se cere hrănită, şi lipsiţi de ori- 
ce soluție, de şi fiecare pretinde că o are — poe- 
tul Goga, în primul rînd, una mare şi miste- 
rioasă—, se îngrămădesc la o situaţie pe care o 
arată în toată cruzimea ei declaraţia tristă pe 
care mi-o face, la ii Mart, d. Argetoianu: „In- 
casările merg aşa de slab încît abia am putut 
găsi azi 200.000 de lei”. Imi spune peste patru 
zile că, şi faţă de zvonul unui guvern ţerănist, 
după conversiune, zvon care sperie pe d. Duca, 
bine informat, va cere un Consiliu presidat de 
Rege ca să arate gravitatea situaţiei financiare 
şi să propuie un plan de presintat d-lui Tardieu, 
de care e sigur. 

lar ziarele se ocupă pe larg, cerînd guver- 
nului o decisiune pe care a şi găsit-o, în aju- 
nul primei plecări în străinătate, d. Mihalache, 
de planul d-lui Tardieu, care, pentru a opri 
Austria, ruinată, de la Anschluss şi pentru a cîş- 
tiga Ungaria fără a-i satisface poftele teritoriale, 
propune o Uniune Dunăreană în care am fi 
doi faliți declaraţi, un Stat care cu orice preţ, 
neplătindu-şi funcţionarii, rămîne loaial față de 
creditorii săi, şi Cehoslovacia, bogată prin toată 
moştenirea industrială a vechii Austrii şi prin- 
tro administraţie model. Cum ideia n'a fost 
primită decît cu un sentiment de mîndrie naţio- 
nală jignită, iată încă un motiv pentru a fi 
presintat ca duşmanul ireductibil al Franciei, 
de şi se aşleaptă de acolo un ajutor, indispensabil 
în concepțiile ministrului de Finanţe, care, om 
de concepţii largi şi de vederi optimiste, priveşte 
peste planul modest al reducerii Statului la pu- 
tințile societății, singurul pe care-l am, sin- 
gurul pe care în conştiinţa mea îl judec bun. 

Mă lămuresc asupra noii acţiuni începute, cu 
perspective care se cred favorabile, din audiența 
pe care o am la Regele în ziua de 16 Mart, 
cu d. Argetoianu. Acesta „a arătat la ce se re- 
duc încasările, care sînt desastroase”: jumătate 
din ce au fost anul trecut. Trebuie făcut ceva, dar 
ministrul de Finanţe nu crede că se poate ataca 
budgetul fără desorganisarea serviciilor; nu se 
poate tăia nici de la armată, şi Regele între- 
rupe pentru a spune: „neplata ofiţerilor nu e 

încă periculoasă, dar poate fi”. Expunerea d-lui 
Argetoianu continuă: „Rămîne datoria publică: 
o treime din budget. Cum Ungaria, Grecia au 
făcut represintaţii la Paris şi Bulgaria e pe cale 
să le facă, el crede că sar putea amîna amor- 
tisările, poate şi plala cuponului. Dar înainte de 
aceasta s'ar cere Franciei să aibă faţă de noi, 
din bogatele ei deposite, atitudinea avută față 
de Iugoslavia. S'ar putea încerca, pentru aceasta, 
şi la Societatea Naţiunilor, pentru verificarea 
siluaţici noasire”. Regele primeşie, dar pune 
cordiţia, grea de acceptat, ca, atunci cînd va îi 
vorba de măsuri, să se consulte şi şefii partide- 
lor, a căror influenţă asupra sa devine deci din 
ce în ce mai mare, ca o obsesie, ceia ce ni 
taie orice putinţă de a lucra cu curaj. Chemînd 
din nou pe d. Brătescu pentru lămuriri, el dă 
ştiri mult mai optimiste decît ministrul său: 
„Avem numai un deficit de peste un miliard; în 
ultimul timp ar fi mai bine”. Dar aceasta nu, 
mă linişteşte. Corespondenţa mea, pe care o 
cetesc răbdător şi dureros, îmi arată ce infern e 
în lumea salariaţilor fără plată, infern din care 
pleacă împotriva mea şi a familiei mele blăs- 
tăme pe care nici într'un chip nu le merit. Ce-ar 
îi dacă, pe lîngă toate, am avea de hrănit şi o 
bogată clientelă de club? 

La 21 Mart merg deci la Regele, care nu 
vrea o crisă ministerială, cu ministrul Arma- 
tei. „Arătăm starea hranei soldaţilor; furnisorii 
sînt mneplătiți. Regele aprobă rechisiţiile,: dar 


RESTAURAŢIE 109 


cu socoteală şi cu plata în rentă măcar a ace- 
lur furnisori. Mă înţeleg cu generalul Amza pen- 
tru adăugirea pe lîngă administraţiilă finan- 
ciare a unui Consiliu represintînd armata, ma- 
gisiratura, şcoala. 

In faţa acestei situaţii aproape desperate, căci 
planul ministrului de Finanţe nu are altă basă 
decît impresia unei simpatii personale din par- 
tea preşedintelui de Consiliu frances, el însuşi 
ameninţat, la alegerile apropiate, de puternicul 
curent de stînga, și în vuietul de pietre şi cio- 
mege al studenţilor puşi la cale — unii, gru- 
paţi în „Cetatea Universitară”, se vor oferi 
d-lui Goga, — se votează la Cameră în ziua de 
23 Mart, cu învoirea tuturor partidelor, afara de 
conservatori, chiar a celor cari, ca liberalii 
d-lui Duca, irataseră guvernul de „incapabil”, 
conversiunea. Pentru ministrul de Finanţe, care 
a făcut din ea basa viitoarei sale politici — va 
întemeia, după cădere, o Uniune Agrară—, e o 
ultimă mare mîngâiere. 

In această disposiție momentan optimistă, d. 
Argetoianu îmi declară, a doua zi chiar după 
succesul proiectului atît de mult desbătut şi a- 
tt de esențial—şi de rău — schimbat, că „e con- 
tra rechisiţiilor, pe care nu le îngăduie legile, 
dar va găsi banii trebuitori pentru trupă”. 


Pentru momeni e vorba de prelungirea se- 
siunii parlamentare, de schimbarea legii elec- 
torale cu părăsirea primei, ceia ce nu mulţă- 
meşte pe toată lumea şi mai ales cercurile 


410 DOI ANI DE 


hotăritoare. Toate acestea cad pentru mine pe 
planul al doilea față de chestia, urgentă, a lefi- 
lor. La 29 Mart rog pe ministrul Armatei să 
vie la mine. „El îmi spune că s'au trimes de 
două ori cîteva milioane la Cernăuți, unde 
şliam că situația e rea. Generalul Partenie, 
secretarul-general, se ocupă de aceasta. Situaţia 
nu e aşa de desperată”. Chemat şi el, d. Bră- 
tescu „asigură că se vor face cele de nevoie, E 
adevărat că pentru cupon s'au pus de o parte 
sume foarte însemnate, care poate vor trebui 
atacate. Se pregăteşte şi un proiect de uşurare 
în domeniul funcţionarilor. Il rog să treacă 
pe la d. Argetoianu pentru a-mi aduce mai 
multe lămuriri. 

Acesta însuşi vine pentru a-mi spune că 
pănă la jumătatea lui April armata va avea 
şi hrana şi lefile, oprindu-se deocamdată alte 
plăți”. Jar d. lunian, disidentul naţional-ţeră- 
niştilor, face un discurs în care recomandă, 
ca şi d. Nae Ionescu, în „Cuvintul”, neplata 
cuponului, dar, îireşte, şi un guvern de coa- 
liție. Originea acestor două idei se descopere 
prea lesne. Alt simptom e că, în aceiași zi, la 
Cluj, d. Vaida îşi adună partisanii pentru a fi 
uns „şei al Ardealului şi Banatului”, supt condu- 
cerea d-lui Maniu, şei suprem, dar e dulce față 
de Regele, iar pe d. Goga îl atacă, dar fără vio- 
lenţă. „Totuşi, la 30 Mart, Suveranul, fără a fi 
sondai din nou în această privinţă, mă asigură 
că „a moștenit de la tatăl său să nu schimbe 

pe nimeni care-şi face datoria, pe miniştri ca 
şi pe ceilalţi”.” 

Incă din acest moment sînt înștiințat la Ca- 
merà că „se găteşte o manifestaţie a învăţăto- 
rilor asemenea cu a studenţilor”. Deocamdată a- 
ceştia, cari vor fi strînşi prin pericolul de 
a-şi pierde anul, sînt puşi să manifesteze pen- 
tru reapariţia ziarului „Calendarul”. Se aduc 
pentru revendicări imposibile şi cei de la E- 
lectro-Tehnică. Agitaţia se întinde asupra ipote- 
caţilor, cari cer să fie liberaţi şi ei ca şi agricul- 
torii. Invalizii au şi venit la rînd. Și se va vce- 
dea casul, unic, al unui ministru care va îndem- 
na pe Rege să intervie pentru a se opri legea în- 
vățămâîntului superior, „neplăcută şi profesorilor 
şi studenţilor”. La cererea de a o opri, lrebuie să 
răspund, la 4 April: „Incepe a-mi fi greu. Par- 
tid nu am. Am numai prestigiul mieu personal, 
şi acesta e singurul lucru pe care nu-l pot jertfi 
Maiestăţii Voastre”. Peste două zile însă obiecțiile 
vor reveni, într'o formă şi mai dură. E vorba 
chiar de un refus de promulgare. „E ceva mai 
uşor: să caute Maiestatea Voastră un ministru 
mai inteligent”. Dar, la capătul atîtor schim- 
bări, va veni Guvernul care va face din Regele 
care-şi arată părerea şi voința, cum l-am do- 
rit, Regele strict constituţional, care „domneşte 
şi nu guvernează”. Ideia de a veni cu o lege, 
pe care mi-o cere Sinodul, peniru învățamîntul 
rel.gios, e amînală. In notele mele cetesc: „E 
sgur că se pregăteşte o lovitură” (d. Argeto- 

ianu-mi va vorbi a doua zi de remanicre); şi 
alte influenţe vor fi mobilisate pentru aceasta. 
„Și mă simt aşa de scăzut în situaţia cui ser- 
vește...”. 

D Duca pare să aibă din nou speranţe. De 
aceia, la 8 April, vine la Cameră ca să-mi „a- 
runce o mănușă” pe care declar că mam de 
ce o primi. Dacă nu mai vrea să fie „occidenta!” 
față de Guvern, aceasta-l privește; sîntem pe 
banca ministerială ca să vedem lucruri de tot 
felul. Retragerea concursului, care mi se anunţă, 
mare sens pentru că n'am cerut acest concurs 
niciodată. 

E începutul unei vehemente campanii libe- 
rale în tot largul ferii, dar acei cari au decre- 
tat-o nu-și dau samă că lucrează pentru „regele 
Prusiei”. 


XVI. 
Un ultim moment de optimism. 


Deocamdată revenirea tristei chestiuni a prin- 
ului Nicolae, pe care o potolisem odată, şi o 
potolesc şi acum, cu discreţie, pune din nou 
pe Suveran față de Ministeriul său într'o situa- 
ţie care nu îngăduie schimbările imediate, ori- 
cît ar fi fost de dorite. Aflu la 10 April, din 
gură autorisală, că au căzut toate trei planurile: 
Guvern Duca, Guvern Maniu, „aventura”. Ni se 
va cere o remaniere, adecă înlăturarea sub-se- 
cretarilor de Stat inutili — rămîn, ca utili, a- 
micii d-lui Argetoianu— şi a noului ministru 
basarabean. Mă voiu pleca înaintea acestei do- 
rinţi, ca înaintea multor altora. Vom face să 
se voteze şi legea Consiliului economic, şi aceia 
a subsecretariatului aviaţiei, şi aceia a decorații- 
lor. Dar invitaţiile la dejun, audienţele şefilor 
oposiţiei continuă. 

In această nouă situaţie, ministrul de Fi- 
nanje e mai optimist decît oricînd. La 17 A- 
pril el îmi spune că „are veşti bune din Pa 
ris. O comisiune cu d. Rist va veni să cerceteze 
finanțele noastre în vederea unor amînări de 

R 

Plăţi. Atmosfera în cercurile francese continuă 
a îi favorabilă. Se va vedea dacă e casul de a se 
aduce păsuirea în faţa Societăţii Naţiunilor”. 

D. Rist, o veche cunoştinţă, de care sînt legat 
şi prin amintirea socrului său, iubitul mieu ini- 
țiator în studiile istorice, Gabriel Monod, mă 
cercetează la 25 April. „Cînd îi fac alusie la alt 
fel de a ieşi din grozavele dificultăţi financiare, 
el ridică ochii în tavan și face discrete semne 
de denegaţie. Nu se poate cere necontenit de la 
„bas de laine” frances. Işi înţelege misiunea 
numai în ce priveşte scăderea cheltuielilor, unită 
cu c mai bună percenere a impositelor. Faţă de 
anul trecut, avem numai 800 de milioane mai 
pulin la încasări. Datoria publică e doar 18/20% 
din budget. Am sta mai bine decît înainte de 
războiu! Se plînge că datorii mari au fost tre- 
cute, de formă, la budgetul extraordinar. Cînd 
îi vorbesc de funcționarii neplătiţi, îmi face so- 
cuieală de cît datorim profesorilor francesi. Cei 
ce nu plătesc vor vedea urmările. Răspund că 
orice e mai bine pentru creditori decit să-și o- 
moare clientul”. 

Deocamdată îndeplinim cererea de a opri in- 
trarea valutelor străine, ca să se împiedece ne- 
buna sete de aur străin. 

Comunicîndu-i această conversaţie d-lui Ar- 
getoianu, d-sa îşi menţine optimismul. „Se va 
putea trece întru cîtva de acest punct de večere. 
De altfel e mai bine şi presiunea ercditorilor 
pentru reducerile pudgetare. Vom avea control, 

dar şi acesta ni-ar' putea folosi la ceva”. De si- 
gur, dacă vine la putere în Franţa stînga, cu 
un Caillaux la Finanţe, situaţia noastră ar îi 
mai grea, dar el se sprijină pe prietenia d-lui 
Pi6tri, dacă acesta ar lua departamentul. Ne- 
cesitatea controlului, care mă umileşte adînc, 
o recunoaşte ziarul „Cuvîntul” şi d. Gafencu, 
fost sub-secretar de Stat naţional-țerănesc în 
„Argus”. Toate ziarele de oposiţie sînt la picioa- 
rele creditorilor. 


Dar pănă atunci îmi sosesc necontenit plin- 
geri de neplată ale învăţătorilor, mai ales din 
judeţele Severin, Odorheiu. La Deva a fost ase- 
diată Prefectura. La Braşov se agită îuncţio- 
narii. Ceia ce se trimete Prefecturilor e cu 
totul neindestulățor. Scrisorile de insulte ale a- 
celora cari nici nu cunosc situaţia, nici nu pot 
înpărți răspunderile, se fac tot mai dese. 


In timpul tristelor Paşti găsesc la Sinaia pe 
colegul mieu de la Finanţe scriindu-şi raportul 
către d. Tardicu. D. Argetoianu observă cu drep- 
tate că pe d. Rist îl interesează numai o parte 
din această dramă: creditorii, bancherii. Ce se 
va face cu grelele rămăşiţe ale noastre din 
1931 nu-l priveşte. Vrea plata integrală a 
cuponului. Pe cînd ministrul romin speră aco 
perirea acelor datorii printr'un cont pe care ni 
l-ar face Franţa în sarcina veniturilor viitoare. 
Dar îl preocupă mult şi chestia remanierii, care 

pentru mine nu presintă interes. Se gîndeşte 
că Externele ar putea fi reunite cu Finanţele, 
ele înseşi legate, poate nu fără desavantagii, 
cu Internele. 

O rază de bucurie şi de încredere o aduce, în 
această gheenă întunecată, pe care o străbat 
fulgerele unei demagogii care, presintînd „sal- 
vatorul”, „ultima reservă a ţerii”, vorbeşte de 
cucerirea Bucureştilor, de „adîncurile pămîntu- 
lui” şi alte exagerări romantice, reuşita ser- 
bării de Zece Maiu. Mareşalul Palatului îmi 
aduce un portret al Regelui cu aceste rînduri: 
„Iubitului mieu preşedinte al Consiliului, după 
un an de guvernare în zile grele”. 


XVII. 


Ultimele constatări budgetare și gestul de om 
onest al plecării. 


Cîteva zile după acest ceas de bucurie, la ve- 
derea unei armate refăcute de Suveran şi în- 
sufleţite de cea mai deplină ascultare şi de cel 
mai cald devotament faţă de dinsul, d. Arge- 
toianu, în dubla sa calitate ministerială, adună, 
în presenţa mea, pe prefecţi pentru a-i în- 
demna să activeze încasările. „Li arată cun am 
asigurat cuponul chiar şi pentru viitor. Se vor 
căuta posibilități de a trece la comune ca pri- 
mari şi perceptori pe învățătorii prisoselnici. 
Din partea mea li spun că ei, depinzînd de toate 
Ministerele şi represintînd Statul integral, au 
prestigiul lui de păstrat cu orice preţ şi li cer 
să-mi dea informaţii locale despre şcoli şi cor- 
pul învăţătoresc.” A doua zi arăt Regelui in- 
tenţia mea de a nu se mai numi noi învăţători 
în acest an. 

Dar evenimentele îşi urmează acuma cursul, 
pe care nicio bunăvoință nu-l poate împiedeca. 
Nicio bunăvoință, decît, în lipsa înţelegerii din 
parlea acelora cari vorbesc ţerii şi în numele 

ei, acea încredere deplină a Suveranului, care, 
mie personal, îmi lipseşte de prea multă vre- 
ms şi fără care nu se poate domina o astfel 
de situaţie 

Raportul d-lui Rist, care critică toate gestiu- 
nile financiare de la stabilisare încoace şi, 
refusîndu-ni orice concurs, ne trimete la teh- 
nicienii de la Geneva pentru sfaturi de reorgani- 
sare, e urmat de declaraţia d-lui Tardieu, trans- 
misă prin ministrul nostru la Paris,—şi nu nu- 
mai Guvernului—, că trebuie să ni refacem o 
reputaţie „compromisă” prin adevărate „aven- 
turi” (conversiunea). Prevederile d-lui Argetoia- 
nu nu se adeveriseră. 

Cînd, la 21 Maiu, cu prilejul serbării de la 
regimentul de pionieri, întreb pe Regele unde 
se duce pentru vară şi la ce dată, răspunsul este 
că aceasta „e în legătură cu situaţia politică”. 
Nu era greu să se interpreteze şi faţă de si- 
tuaţia internă această mărturisire. In notele 
mele însemn la această dată: „Ce bucuros aş 
îi de linişte!”. 


Serbările de la Sulina, unde se inaugurează, 
la 23 Maiu, lucrările recente ale Comisiei Dună- 
rene, pun chestia guvernării între margeni pre- 
cise, dincolo de care nu mai înţeleg, cu niciun 
preţ, a trece. Pe vapor „arăt Suveranului că, 
după informaţiile ce mi s'au dat chiar acum 
de ofiţeri, armata nu e plătită cu lunile, ofiţe- 
rii avînd datorii de peste 100.000 de lei fiecare. 

Declar aşa nu mai pot. In acelaşi timp însă 
schițez un program care cuprinde: imediata 
plată integrală a armatei, reducerea lefilor pe 
jumătate (potrivit cu costul redus al vieții), în- 
lăturarea funcționarilor de prisos. Regele apro- 
bă”, rămînînd că măsuri în acest sens să fie 
luate. La Ministeriul de Finanţe, pe care-l re- 
cunoaşte că a fost pănă acum total autonom, 
„dictatorial” (exemplul îl dăduseră dd. Mad- 
gearu şi M. Popovici), se va lucra de azi îna- 
inte după indicaţiile mele. 

Indată ce mă întorc şi consult pe dd. Amza şi 
Brătescu, fac Regelui un memoriu în şapte 
puncte, care cuprinde şi alte măsuri, ca plata 
în ordinea averii şi greutăților de familie, 
revisia pensiilor şi stabilirea unei singure lefi 
de familie. Dar, la primirea în gară a Suve- 
ranului, care se întorcea de pe Dunăre, minis- 
tru! de Finanţe, căruia-i comunic dorinţile mele, 
lăgăduieşte că aceasta ar fi situaţia; ofițerii sînt 
plătiţi, doar îurnisorii nu. Generalului Amza îi 
spune că totul e opera unor nemulțăiniți pentru 
anume mişcări în oaste. Se arată de un opti- 
mism care răspinge toate realităţile, chiar ace- 
lea pe care mi le va striga, întrun „congres” 
cu nemai pomenite acusări şi insulte, cu în- 
demnuri contra Regelui şi cu îndreptări către 
comunism, un număr de energumeni din învă- 
țămînt, exaltaţi de ambiţii fără frîu. 

La 26 Maiu, ne presintăm Regelui, cu şi mi- 
nistrul de Finanţe. „Regele, cu hotărîre în glas, 

declară că nu admite, mai ales, neplata arma- 
tei, pe care din nou d. Argetoianu o tăgăduiește. 
El aminteşte ce i-a spus colonelul din Tulcea, 
care a dat din banii săi; aşa i s'a con- 
firmat și de aiurea. După întrebarea ministru- 
lui Armatei, Regele adauge că, în orice cas, 
ordinele ministrului nu se execută la Finanțe 
ori acredilivele nu sînt respectate de administra- 
lorii financiari cari ieau mită”. Cetind progra- 
mul mieu, ctinas la Palat, Regele-l acceptă ca 
„basă de discuţie”. După ce-i aratasem ca, după 
cîtă popularilate am jertfit, sînt gata să-i arunc 
supt picioare și restul, el declară că nu numai 
în trei se pot hotărî lucruri atît de grave. Va 
fi deci un Consiliu de miniştri regal în cîleva 
zile. Inainie de plecare declar că, dacă e vorba 
de un împrumut la Liga Naţiunilor, el sar în- 
cheia supt alt Ministeriu”. Jos, ministrul Ar- 
matei îmi vorbeşte de cele patrusprezece mi- 
liarde care-i sînt neapărat de nevoie. 

Peste cîteva ceasuri glasul de asigurare al 
d-lui Argetoianu se aude din nou. S'a recunos- 
cui la Ministeriul Armatei că au rămas doar 60 
de milioane neplătite” şi nemulțămirea ce se 
arată are motive personale şi politice. Dar ge- 
neralul Amza, menţinîndu-şi afirmaţiile, anunță 
că „va chema pe comandanții de corp şi-i va 
presinta Regelui”. 

La 30 Maiu, cum, în legătură cu saturnalele 
demagogice de la congresul corpului didactic, 
în care se votează o moţiune care aruncă în 

faţa ministrului despreţul celor adunaţi — pro- 
fesorul universitar Bănescu, fost elev al mieu, 
mă trimete la Fanar, iar inocentul filosof Marin 
Ștefănescu apare ca Isus—, presa vorbeşte de 
o audiență a agitatorilor la Rege, declar în 
scris că primirea lor ar aduce demisia mea. 
Mi se răspunde că audiența n'a fost cerută şi 
că ea nu s'ar acorda fără consultarea mea. 

La 31 Maiu, după ce pregătisem din par- 
tea mea, cu consilierii Ministeriului, un înireg 
program, care mai reducea un miliard şi ju- 
imătate de la Instrucție, dînd şcolii rurale o 
basă financiară autonomă prin buna exploatare 
a lerenurilor şcolare şi prin monopolul recvisi- 
telor în folosul învăţătorilor, prin trecerea asu- 
pra lor a salariilor primarilor rucali,—Consiliul 
hotăriîtor. 

„Regele îl deschide, arătînd după un dis- 
curs scris că, precum vechii Voevozi chemau, 
la vremuri grele, Divanul, aşa îşi chiamă sfet- 
nici azi pentru a găsi soluţia care să permită 
plata lefurilor şi pensiilor şi îndeplinirea da- 
toriilor Statului care a contractat angajamente 
precise faţă de funcţionarii săi. 

Declar că, oprit pănă acum de a cunoaşte si- 
tuaţia reală a Finanţelor, naş putea merge fără 
ca acest sistem să se schimbe. Regele obiec- 
tează că „în decretul de numire însuşi mi se 
acorda acest drept care este şi o datorie”. 
Trebuie să opun însă că se cunosc condițiile în 
care am primit puterea. Atunci, din parte-i, Su- 

veranul aminteşte garanţia recentă pe care 
mi-a dat-o”. 

După discuţia între ministrul Armatei şi a- 
cela al Finanţelor cu privire la lefi. ieau cu- 
vîntul, arătînd ce reduceri aduc la departa- 
mentul mieu, resum programul de reforme pe 
care l-am presintat în scris, și colegilor, cari 
se raliază la vederile mele, și promit reduceri 
analoage, cum o face şi d. Argetoianu. Ministrul 
de Finanţe adauge însă și alte resurse: şi aceia 
de la baterea unei monede de aur, dar recu- 
noaște că trebuie învoirea creditorilor. Aşa s'ar 
putea acoperi datorii pe care le cifrează la pa- 
tru miliarde. 

Regele vrea însă plata şi a restanţelor, şi 
imediat. El consideră discuţiile de azi ca pre- 
liminarii; după opt zile i se va aduce ceva în 
mînă”. 

Se decide publicarea raportului d-lui Rist. Mi 
se cere să fac resumatul celorlalte hotărîri. 

Regele, care a aprobat forma, „imi face semn 
să trec la dînsul. Imi cere scuse că a fost atît 
de tare. Nehotărîrea, părerea de rău, dorința 
de a spune ceva îi sînt scrise pe faţă. Deschid 
vorba, întrebîndu-l dacă, lucrînd la raportul 
cerul, am avea încrederea lui pentru viitor, o- 
rizoniul”. Cum n'am un răspuns imediat, „adaug. 
atunci că, decît a tîri o astfel de situaţie încă o 
săptămînă, prefer o demisie imediată, dacă Re- 
gele are o soluţie. Hesită s'o spuie. Pronunţ nu- 
mele d-lui Titulescu. Mărturiseşte că la dîn- 

sul sa gîndit; un guvern nou, cu popularitate 
neatinsă, ar putea încerca mai bine. Pe d. Ti- 
tulescu îl vor sprijini naţional-țerăniştii.—Și Ma- 
iestatea Voastră crede posibile alegeri gene- 
rale?— Se va vedea. Oricum, nu imediat, ci în 
toamnă. Il întreb dacă i s'a părut vre-odată că 
am o ambiţie, că vreau ceva, dacă şi-a dat 
sama cît i-am respectat imensa confiență pusă 
în conducerea Ministeriului de Finanţe, care, în- 
trerupe Regele, a fost supt aşteptări. Ca răs- 
puns, cu lacrimile în ochi mă sărută, scu- 
sîndu-se de aceia că ma amestecat într'o ast- 
fel de încercare. Il sfătuiesc să nu facă a dura 
prea mult crisa—Am vrut o concentrare mare; 
mă voiu mulțimi cu una mai mică. Dupa ce 
l-am pus în gardă față de ambițiile mari ale 
partidelor mici, scriu la masa Regelui aceste 
rînduri: 
„Maiestate, 

In fața greulăţilor budgetare pe care nu văd 
cum le-ar putea resolvi deplin şi imediat un 
guvern care nu se razimă pe un puternic partid, 
rog pe Maiestatea Voastră să primească demi- 
sia Cabinetului pe care am avut, un an de 
zile şi mai bine, dureroasa sarcină de a-l pre- 
sida. 

Rog pe Maiestatea Voastră să mă creadă şi 
mai departe 

al Maiestăţii Voastre 
prea-supus şi plecat servitor, 
N. Iorga. 
31 Maiu 1932”. 

lar la plecare spun ziariştilor că mă duc şi 
pentru că nu cred în folosul unui împrumut. 


In noaptea de 2 Iunie omul criselor insolubile 
soseşte de la Geneva, dar, din primul moment, 
în loc de a |se vedea, peste încercarea lui, me- 
nită fatal să dea, greș, în neputinţa de a se în- 
țţelege a „marilor partide”, succesiunea, fireas- 
că, a d-lui Duca, apare ideia unui „Guvern de 
transiţie”, pe care l-ar presida imparţialul domn 
Vaida, cel care suflase mai mult la Cluj în 
flacăra urii împotriva noastră şi a întregului „Ve- 
chiu Regat”. De altfel refusul liberalilor de a 
accepia o periculoasă tovărășie vine imediat şi 
hotărît, supt influenţa elementului tradiţional, 
represintat de d. Dinu Brătianu. 

Visita, de politeţă, a d-lui Titulescu la mine 
mare nicio importanţă. Ar fi putut avea una 
audiența mea la Suveran, din care redau o parte 
după textul notelor mele, încheind acest volum 
de explicaţii, necesare pentru priceperea ca și 
pentru onoarea mea. 

„4 Iunie. Regele mă întreabă ce atitudine 
ieau.— Faţă de ce?— De o formaţiune național- 
ţerănistă. — Cu d. Titulescu? — Nu ştiu încă.— 
Voiu fi contra ei.” Cum mi se obiectează că o- 
dată o preferam uneia liberale, notez deosebirea 
de moment, de metodă a venirii la putere, de 
situaţie în partidul însuşi. Şi era vorba, mai 
ales, de continuarea Parlamentului.—,,La noi e 
obiceiu ca odată cu Guvernul să plece şi Parla- 

mentul...” „Amintesc că eu n'am disolvat pe cel 
ţerănesc fără „a fi îndemnat.—Dar dacă se face 
o coaliție?— Și contra ei voiu lupta, conira a 
orice are aierul de partid, căci la noi partidul 
e banda de exploatare. De unde să se hrăneas- 
că?—In coaliţie,—idealul mieu, cum ştii—, va fi 
mai uşor. — Crede Maiestatea Voastră, care e 
tînăr; eu îi cunosc mai bine. De fapt, dacă 
Maiestatea Voastră ţine a fi constituţional”, cum 
wa fost... — Eu am vrut să am un regim provi- 
soriu pănă la coaliţie. — ...De ce nu se adresează. 
Maiestatea Voastră la liberali?... Ei sînt un ade- 
vărat partid, cu tradiţii. — Şi merite faţă de 
țară. — De sigur. Şi acolo este măcar un om, 
Dinu Brătianu, E adevărat că ar fi înlocuirea 
dinastiei Maiestăţii Voastre cu dinastia Brătianu. 

„Amintesc că în timpul guvernării mele mi-au 
fost închise Internele, Finanţele, Siguranţa, Po- 
liţia, Sănătatea, Legația de la Paris. S'a consta- 
tat unde era greşala, dar Marţi nu s'a luat mă- 
sura, uşoară, prin care ea se putea îndrepta. 
Aşa însă Maiestatea Voastră e într'o mare încur- 
cătură, apucă pe o cale greşită şi se va vedea 
în cîteva luni. Căci oamenii la cari se gîndește 
Maiestatea Voastră nu pot da nimic. Nu se poate 
împrumut. Rămîne deci numai programul mieu. 
La naţional“țerănişti, pe cine-l are Maiestatea 
Voastră? Maniu e un şef de republică născut. 
Mihalache a rămas omul simplu, răzgiiat de 
soartă: nu se face din el un om politic. Toţi min- 
derwerthige Leute..  Aşteaptă jos Mihalache, 

şi nu vreau să-i ieau dreptul. Dar omul zilelor 
reie, cum am spus-o odată Maiestăţii Voastre la 
Fontenay-aux-Roses, tot eu sînt.” 

La 5 Iunie d. Titulescu şi-a depus mandatul, 
mulțămind în dreapla şi în stînga, şi Regele a 
făcut din d. Vaida singur-singurel, căci nici 
acuma d. Gheorghe Brătianu n'a putut fi satisfă- 
cnt, ca unul care voia patru Ministere şi o sută 
de scaune în Parlament, preşedintele unui „gu- 
vaen de alegeri”, „imparţial”. A doua zi la a- 
miazi, cumplitul luptător contra „Vechiului Re- 
gat”, duşmanul Bucureştilor cari ar merita dis- 
trugerea, presta jurămâîntul. Intrigile şi lup- 
tele pentru complectarea echipei continuă pănă 
la 10 Iunie. Abia la 14 se disolvă Parlamentul 
cel mai capabil de muncă naţională solidară. 

Repet, sfîrşind, ce spuneam la 4 Iunie 1930, 
cînd Carol al Ii-ea îşi începea domnia plină 
ae speranţe: „Să dea Dumnezeu să fie bine”. 

Din partea mea am făcut pentru aceasta ce 
am putut. 

Şi cît am putut! 

